title: Direttiva 2009/12/KE tal-Parlament Ewropew u tal-Kunsill tal- 11 ta’ Marzu 2009 dwar l-imposti tal-ajruporti (Test b’relevanza għaż-ŻEE)

text:
               14.3.2009

               MT

               Il-Ġurnal Uffiċjali tal-Unjoni Ewropea

               L 70/11

         DIRETTIVA 2009/12/KE TAL-PARLAMENT EWROPEW U TAL-KUNSILL
   tal-11 ta’ Marzu 2009
   dwar l-imposti tal-ajruporti
   (Test b’relevanza għaż-ŻEE)
   Il-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabilixxi l-Komunità Ewropea, u b’mod partikolari l-Artikolu 80(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkunsidraw l-opinjoni tal-Kumitat tar-Reġjuni (2),
   Filwaqt li jaġixxu skont il-proċedura stabbilita fl-Artikolu 251 tat-Trattat (3),
   Billi:

               (1)

               Il-kompitu u l-attività kummerċjali prinċipali tal-ajruporti hu li jiġi żgurat it-trattament tal-inġenji tal-ajru, mill-inżul sat-tlugħ, u tal-passiġġieri u l-merkanzija, sabiex l-operaturi tal-ajru jkunu jistgħu jipprovdu servizzi tat-trasport bl-ajru. Għal dan il-għan, l-ajruporti joffru għadd ta’ faċilitajiet u servizzi relatati mal-operat tal-inġenji tal-ajru u l-ipproċessar tal-passiġġieri u l-merkanzija, li l-ispejjeż tagħhom ġeneralment jirkuprawhom permezz ta’ imposti tal-ajruporti. Il-korpi li jmexxu l-ajruporti li jipprovdu faċilitajiet u servizzi li għalihom jitħallsu imposti tal-ajruport għandhom jippruvaw joperaw fuq bażi ta’ effiċjenza meta mqabbla man-nefqa.

               (2)

               Jeħtieġ li jiġi stabbilit qafas komuni li jirregola l-karatteristiċi essenzjali tal-imposti tal-ajruport u l-mod li bih dawn jiġu stabbiliti, minħabba li, fin-nuqqas ta’ tali qafas, ir-rekwiżiti bażiċi fir-relazzjoni bejn il-korpi ta’ tmexxija tal-ajruporti u l-utenti tal-ajruporti jistgħu ma jintlaħqux. Tali qafas għandu jkun mingħajr preġudizzju għall-possibbiltà għal Stat Membru li jiddetermina jekk għandux u safejn għandu jittieħed kont tad-dħul mill-attivitajiet kummerċjali tal-ajruport meta jiġu stabbiliti l-imposti tal-ajruport.

               (3)

               Din id-Direttiva għandha tapplika għal ajruporti li jinsabu fil-Komunità, li jkunu ikbar minn daqs minimu, billi l-ġestjoni u l-finanzjament ta’ ajruporti żgħar ma jeħtieġux l-applikazzjoni ta’ qafas Komunitarju.

               (4)

               Minbarra dan, fi Stat Membru fejn l-ebda ajruport ma jilħaq id-daqs minimu għall-applikazzjoni ta’ din id-Direttiva, l-ajruport bl-akbar movimenti ta’ passiġġieri jgawdi minn tali pożizzjoni privileġġata bħala punt ta’ dħul f’dak l-Istat Membru li huwa meħtieġ li tiġi applikata, għal dak l-ajruport, din id-Direttiva sabiex ikun garantit ir-rispett ta’ ċerti prinċipji bażiċi fir-relazzjoni bejn il-korp tat-tmexxija u l-utenti tal-ajruport, b’mod partikolari fir-rigward tat-trasparenza tal-imposti u tan-non diskriminazzjoni fost l-utenti tal-ajruport.

               (5)

               Sabiex jippromwovu koeżjoni territorjali, l-Istati Membri għandhom ikollhom il-possibbiltà li japplikaw sistema komuni ta’ ġbir ta’ imposti biex tkopri network ta’ ajruporti. It-trasferimenti ekonomiċi bejn l-ajruporti f’networks bħal dawn għandhom jikkonformaw mal-liġi Komunitarja.

               (6)

               Għar-raġunijiet tad-distribuzzjoni tat-traffiku, l-Istati Membri għandhom ikunu jistgħu jippermettu korp ta’ tmexxija tal-ajruporti għall-ajruporti li jaqdu l-istess belt jew konurbazzjoni biex japplikaw sistema komuni u trasparenti ta’ imposti. It-trasferimenti ekonomiċi bejn dawn l-ajruporti għandhom jikkonformaw mal-liġi Komunitarja rilevanti.

               (7)

               L-inċentivi biex jinfetħu rotot ġodda, bħal biex jiġi promoss, inter alia, l-iżvilupp tar-reġjuni żvantaġġati u l-aktar ‘il bogħod għandhom biss jingħataw konformement mal-liġi Komunitarja.

               (8)

               Il-ġbir tal-imposti fir-rigward tal-forniment ta’ servizzi tan-navigazzjoni tal-ajru u ta’ servizzi ta’ groundhandling diġà ġie indirizzat mir-Regolament tal-Kummissjoni (KE) Nru 1794/2006 tas-6 ta’ Diċembru 2006 li tistabbilixxi skema komuni ta’ imposti għas-servizzi tan-navigazzjoni tal-ajru (4) u mid-Direttiva tal-Kunsill 96/67/KE tal-15 ta’ Ottubru 1996 dwar l-aċċess għas-suq tal-groundhandling fl-ajruporti tal-Komunità (5), rispettivament. L-imposti applikati għall-finanzjament ta’ għajnuna għal passiġġieri b’diżabbiltà u passiġġieri b’mobbiltà mnaqqsa huma regolati mir-Regolament (KE) Nru 1107/2006 tal-Parlament Ewropew u tal-Kunsill tal- 5 ta’ Lulju 2006 dwar id-drittijiet ta’ persuni b’diżabbiltà u ta’ persuni b’mobbiltà mnaqqsa meta jivvjaġġaw bl-ajru (6).

               (9)

               Fl-2004, il-Kunsill tal-Organizzazzjoni Internazzjonali għall-Avjazzjoni Ċivili (il-Kunsill tal-ICAO) adotta linji politiċi dwar imposti għall-ajruporti li kienu jinkludu, inter alia, il-prinċipji tar-relazzjoni tal-imposti mal-ispejjeż, in-non-diskriminazzjoni u mekkaniżmu indipendenti għar-regolamentazzjoni ekonomika tal-ajruporti.

               (10)

               Il-Kunsill tal-ICAO kkunsidra li imposta ta’ ajruport hija impożizzjoni ta’ ħlas li tkun imfassla u applikata speċifikament għall-irkupru tal-ispiża għall-forniment ta’ faċilitajiet u servizzi għall-avjazzjoni ċivili, filwaqt li taxxa hija impożizzjoni ta’ ħlas li tkun imfassla biex tgħolli d-dħul tal-gvern nazzjonali jew lokali li ġeneralment ma jiġux applikati għall-avjazzjoni ċivili kollha kemm huma jew fuq bażi speċifika abbażi tan-nefqa.

               (11)

               L-imposti tal-ajruporti għandhom ikunu non-diskriminatorji. Għandha tiġi attwata proċedura obbligatorja għall-konsultazzjoni regolari bejn il-korpi ta’ tmexxija tal-ajruporti u l-utenti tal-ajruport bil-possibbiltà li kull parti jkollha rikors għal awtorità ta’ superviżjoni indipendenti kull meta l-utenti tal-ajruport jikkontestaw deċiżjoni dwar l-imposti tal-ajruport jew il-modifika tas-sistema ta’ ġbir tal-imposti.

               (12)

               Sabiex jiġu żgurati deċiżjonijiet imparzjali u l-applikazzjoni korretta u effikaċi ta’ din id-Direttiva għandha tiġi stabbilita awtorità ta’ superviżjoni indipendenti f’kull Stat Membru. L-awtorità għandha jkollha r-riżorsi kollha meħtieġa relattivament għall-persunal, kompetenza esperta, u mezzi finanzjarji għat-twettiq tal-kompiti tagħha.

               (13)

               Għall-utenti tal-ajruport huwa vitali li fuq bażi regolari jingħataw, mingħand il-korp ta’ tmexxija tal-ajruport, informazzjoni dwar kif u fuq liema bażi jiġu kkalkolati l-imposti tal-ajruport. Tali trasparenza toffri lit-trasportaturi bl-ajru tagħrif dwar l-ispejjeż li jkun ġarrab l-ajruport u l-produttività tal-investimenti ta’ ajruport. Sabiex korp ta’ tmexxija ta’ ajruport ikun jista’ jivvaluta sewwa r-rekwiżiti fir-rigward ta’ investimenti futuri, l-utenti tal-ajruport għandhom ikunu meħtieġa jikkondividu, fil-mument opportun, mal-korp ta’ tmexxija tal-ajruport, il-previżjonijiet operattivi, il-proġetti ta’ żvilupp u t-talbiet u s-suġġerimenti speċifiċi kollha tagħhom.

               (14)

               Il-korpi ta’ tmexxija tal-ajruporti għandhom jinfurmaw lill-utenti tal-ajruport dwar proġetti infrastrutturali maġġuri billi dawn ikollhom impatt sinifikanti fuq is-sistema jew il-livell tal-imposti tal-ajruporti. Tali informazzjoni għandha tingħata sabiex ikun jista’ jsir monitoraġġ tal-ispejjeż infrastrutturali u bil-ħsieb li jiġu pprovduti faċilitajiet adegwati u effettivi meta mqabbla man-nefqa fl-ajruport konċernat.

               (15)

               Il-korpi ta’ tmexxija tal-ajruporti għandhom ikunu jistgħu japplikaw imposti tal-ajruporti li jikkorrispondu għall-infrastruttura u/jew il-livell ta’ servizz provdut billi t-trasportaturi bl-ajru għandhom interess leġittimu li jirrikjedu servizzi minn korp ta’ tmexxija ta’ ajruport li jikkorrispondu għall-proporzjon tal-prezz meta mqabbel mal-kwalità. Madankollu, l-aċċess għal livell differenzjat ta’ infrastruttura jew ta’ servizzi għandu jkun miftuħ għall-operaturi kollha li jkunu jixtiequ jagħmlu użu minnu, fuq bażi non-diskriminatorja. Jekk id-domanda tkun ogħla mill-provvista, l-aċċess għandu jiġi ddeterminat abbażi ta’ kriterji oġġettivi u non-diskriminatorji li għandhom jiġu żviluppati minn korp ta’ tmexxija ta’ ajruport. Kwalunkwe differenzjazzjoni fl-imposti tal-ajruporti għandha tkun trasparenti, oġġettiva u bbażata fuq kriterji ċari.

               (16)

               L-utenti ta’ ajruport u l-korp ta’ tmexxija tal-ajruport għandhom ikunu jistgħu jikkonkludu ftehim dwar il-livell ta’ servizz fir-rigward tal-kwalità tas-servizz provdut b’kumpens għall-imposti tal-ajruporti. In-negozjati dwar il-kwalità tas-servizz provdut b’kumpens għall-imposti tal-ajruporti jistgħu jsiru bħala parti mill-konsultazzjoni regolari.

               (17)

               Jeżistu sistemi differenti fi Stati Membri differenti dwar il-prefinanzjament tal-investimenti fir-rigward tal-ajruporti. Fi Stati Membri fejn isir prefinanzjament, l-Istati Membri jew il-korpi ta’ tmexxija tal-ajruporti għandhom jirriferu għal-linji politiċi tal-ICAO u/jew jistabbilixxu s-salvagwardji tagħhom stess.

               (18)

               Din id-Direttiva għandha tkun mingħajr preġudizzju għat-Trattat, b’mod partikolari għall-Artikoli 81 sa 89 tiegħu.

               (19)

               Billi l-għan ta’ din id-Direttiva, jiġifieri li jiġu stabbiliti prinċipji komuni għall-istabbiliment ta’ imposti tal-ajruporti fir-rigward tal-ajruporti Komunitarji, ma jistax jinkiseb suffiċjentement mill-Istati Membri billi fil-livell nazzjonali ma jistgħux jiġu stabbiliti sistemi ta’ imposti tal-ajruporti b’uniformità fil-Komunità kollha, u għalhekk jista, minħabba l-iskala u l-effetti tiegħu, jinkiseb aħjar fil-livell Komunitarju, il-Komunità tista’ tadotta miżuri, konformement mal-prinċipju tas-sussidjarjetà kif stabbilit fl-Artikolu 5 tat-Trattat. Konformement mal-prinċipju ta’ proporzjonalità, kif stabbilit f’dak l-Artikolu, din id-Direttiva ma tmurx lil hinn minn dak li huwa meħtieġ sabiex jinkiseb dak l-għan,

         ADOTTAW DIN ID-DIRETTIVA:
   Artikolu 1
   Suġġett
   1.   Din id-Direttiva tistabbilixxi prinċipji komuni għall-ġbir ta’ imposti tal-ajruporti Komunitarji.
   2.   Din id-Direttiva għandha tapplika għal kull ajruport li jinsab f’territorju suġġett għat-Trattat u miftuħ għat-traffiku kummerċjali li t-traffiku annwali tiegħu jkun aktar minn 5 miljun moviment ta’ passiġġieri u għall-ajruport bl-ogħla moviment ta’ passiġġieri f’kull Stat Membru.
   3.   L-Istati Membri għandhom jippubblikaw lista tal-ajruporti fit-territorju tagħhom li għalihom tapplika din id-Direttiva. Din il-lista għandha tkun ibbażata fuq id-data mill-Kummissjoni (Eurostat) u għandha tiġi aġġornata kull sena.
   4.   Din id-Direttiva ma għandhiex tapplika għall-imposti miġbura għar-rimunerazzjoni ta’ servizzi ta’ navigazzjoni tal-ajru tul it-titjira u fit-terminals taħt ir-Regolament (KE) Nru 1794/2006, jew għall-imposti miġbura għar-rimunerazzjoni tas-servizzi ta’ groundhandling imsemmija fl-Anness għad-Direttiva 96/67/KE, jew għall-imposti miġbura għall-finanzjament ta’ assistenza lil passiġġieri b’diżabbiltà u passiġġieri b’mobbiltà mnaqqsa msemmijin fir-Regolament (KE) Nru 1107/2006.
   5.   Din id-Direttiva għandha tapplika mingħajr preġudizzju għad-dritt ta’ kull Stat Membru li japplika miżuri regolatorji addizzjonali li ma jkunux inkompatibbli ma’ din id-Direttiva jew ma’ dispożizzjonijiet rilevanti oħrajn tal-liġi Komunitarja fir-rigward ta’ kwalunkwe korp ta’ tmexxija ta’ ajruport li jinsab fit-territorju tiegħu. Dan jista’ jinkludi miżuri ta’ sorveljanza ekonomika, bħall-approvazzjoni ta’ sistemi ta’ ġbir tal-imposti u/jew il-livell ta’ imposti inklużi metodi ta’ ġbir tal-imposti bbażati fuq inċentivi jew ir-regolazzjoni tal-limitu massimu tal-prezzijiet.
   Artikolu 2
   Definizzjonijiet
   Għall-finijiet ta’ din id-Direttiva:

               (1)

               “ajruport” tfisser kull medda ta’ art speċifikament adattata għall-inżul, it-tlugħ u l-manuvrar ta’ inġenji tal-ajru, inklużi l-installazzjonijiet anċillarji li dawn l-operazzjonijiet jistgħu jinvolvu għar-rekwiżiti tat-traffiku u servizzi tal-inġenji tal-ajru inklużi l-installazzjonijiet meħtieġa għall-assistenza tas-servizzi kummerċjali tal-ajru;

               (2)

               “korp ta’ tmexxija tal-ajruport” tfisser korp li, konġuntement ma’ attivitajiet oħrajn, jew mingħajr dawn l-attivitajiet, kif ikun jeħtieġ il-każ, ikollu bħala l-objettiv tiegħu, taħt il-liġijiet, ir-regolamenti jew il-kuntratti nazzjonali, l-amministrazzjoni u l-ġestjoni tal-infrastrutturi tal-ajruport jew tan-network ta’ ajruporti u l-koordinazzjoni u l-kontroll tal-attivitjiet tal-operaturi differenti preżenti fl-ajruporti jew fin-network ta’ ajruporti konċernati;

               (3)

               “utent tal-ajruport” tfisser kull persuna fiżika jew ġuridika responsabbli għall-ġarr ta’ passiġġieri, posta u/jew merkanzija bl-ajru lejn, jew minn, l-ajruport konċernat;

               (4)

               “imposta tal-ajruport” tfisser levy miġbura għall-benefiċċju tal-korp ta’ tmexxija ta’ ajruport u mħallsa mill-utenti tal-ajruport għall-użu ta’ faċiltajiet u servizzi, li jiġu provduti esklussivament mill-korp ta’ tmexxija ta’ ajruport u li jkunu relatati mal-inżul, it-tlugħ, movimenti fl-art u pparkjar ta’ inġenji tal-ajru, u l-ipproċessar ta’ passiġġieri u merkanzija;

               (5)

               “network ta’ ajruporti” tfisser grupp ta’ ajruporti debitament indikat bħala tali mill-Istat Membru u operat mill-istess korp ta’ tmexxija ta’ ajruport.

         Artikolu 3
   Non-diskriminazzjoni
   L-Istati Membri għandhom jiżguraw li l-imposti tal-ajruport ma jiddiskriminawx bejn l-utenti tal-ajruport, konformement mal-liġi Komunitarja. Dan ma jimpedixxix il-modulazzjoni ta’ imposti tal-ajruporti għal kwistjonijiet ta’ interess pubbliku u ġenerali, inklużi kwistjonijiet ambjentali. Il-kriterji applikati għal tali modulazzjoni għandhom ikunu rilevanti, oġġettivi u trasparenti.
   Artikolu 4
   Network ta’ ajruporti
   L-Istati Membri jistgħu jippermettu lill-korp ta’ tmexxija ta’ ajruport ta’ network ta’ ajruporti li jintroduċi sistema komuni u trasparenti ta’ ġbir ta’ imposti tal-ajruport biex tkopri n-network ta’ ajruporti.
   Artikolu 5
   Sistemi ta’ imposti komuni
   Wara li jkunu għarrfu lill-Kummissjoni u konformement mal-liġi Komunitarja, l-Istati Membri jistgħu jippermettu li korp ta’ tmexxija ta’ ajruport japplika sistema ta’ imposti komuni u trasparenti f’ajruporti li jaqdu lill-istess belt jew konurbazzjoni, sakemm kull ajruport jikkonforma kompletament mar-rekwiżiti dwar it-trasparenza stabbiliti fl-Artikolu 7.
   Artikolu 6
   Konsultazzjoni u rimedju
   1.   L-Istati Membri għandhom jiżguraw li tiġi stabbilita proċedura obbligatorja għall-konsultazzjoni regolari bejn il-korp ta’ tmexxija ta’ ajruport u l-utenti tal-ajruport jew ir-rappreżentanti jew assoċjazzjonijiet tal-utenti tal-ajruport fir-rigward tal-operat tas-sistema ta’ imposti tal-ajruport, il-livell ta’ imposti tal-ajruport u, kif ikun jeħtieg il-każ, il-kwalità tas-servizz provdut. Tali konsultazzjoni għandha sseħħ għall-anqas darba fis-sena, ħlief jekk jiġi miftiehem mod ieħor fl-aħħar konsultazzjoni. Fejn jeżisti ftehim pluriennali bejn il-korp ta’ tmexxija ta’ ajruport u l-utenti tal-ajruport, il-konsultazzjonijiet għandhom iseħħu kif previst f’tali ftehim. L-Istati Membri għandhom iżommu d-dritt li jitolbu konsultazzjonijiet aktar frekwenti.
   2.   L-Istati Membri għandhom jiżguraw li, kull fejn ikun possibbli, it-tibdil fis-sistema jew fil-livell ta’ imposti tal-ajruport isir bi ftehim bejn il-korp ta’ tmexxija tal-ajruport u l-utenti tal-ajruport. Għal dak l-għan, il-korp ta’ tmexxija tal-ajruport għandu jippreżenta kwalunkwe proposta għal modifika fis-sistema jew fil-livell ta’ imposti tal-ajruport lill-utenti tal-ajruport, flimkien mar-raġunijiet għat-tibdil propost mhux aktar tard minn erba’ xhur qabel ma dawn jidħlu fis-seħħ, ħlief jekk ikun hemm ċirkostanzi eċċezzjonali li jeħtieġu li jiġu ġġustifikati mal-utenti tal-ajruport. Il-korp ta’ tmexxija tal-ajruport għandu jkollu konsultazzjonijiet dwar il-bidliet proposti mal-utenti tal-ajruport u jieħu kont tal-fehmiet tagħhom qabel ma tittieħed deċiżjoni. Il-korp ta’ tmexxija tal-ajruport għandu normalment jippubblika d-deċiżjoni jew ir-rakkomandazzjoni tiegħu mhux aktar tard minn xahrejn qabel ma tidħol fis-seħħ. Il-korp ta’ tmexxija tal-ajruport għandu jiġġustifika d-deċiżjoni tiegħu fir-rigward tal-fehmiet tal-utenti tal-ajruport fil-każ li ma jintlaħaqx ftehim dwar il-bidliet proposti bejn il-korp ta’ tmexxija tal-ajruport u l-utenti tal-ajruport.
   3.   L-Istati Membri għandhom jiżguraw li fil-każ ta’ nuqqas ta’ qbil fir-rigward ta’ deċiżjoni dwar imposti tal-ajruport li tittieħed mill-korp ta’ tmexxija tal-ajruport, kwalunkwe parti tista’ titlob l-intervent tal-awtorità ta’ superviżjoni indipendenti msemmija fl-Artikolu 11, li għandha teżamina l-ġustifikazzjonijiet għall-modifika tas-sistema jew tal-livell ta’ imposti tal-ajruport.
   4.   Il-modifika fis-sistema jew fil-livell ta’ imposti tal-ajruport li tkun ġiet deċiża mill-korp ta’ tmexxija tal-ajruport, jekk tiġi mressqa quddiem l-awtorità ta’ superviżjoni indipendenti, m’għandhiex ikollha effett sakemm dik l-awtorità tkun għadha ma eżaminatx il-kwistjoni. L-awtorità ta’ superviżjoni indipendenti għandha, fi żmien erba’ ġimgħat minn meta l-kwistjoni tkun tressqet quddiemha, tieħu deċiżjoni temporanja dwar id-dħul fis-seħħ tal-modifika tal-imposti tal-ajruport, ħlief jekk id-deċiżjoni final tkun tista’ tittieħed fl-istess skadenza.
   5.   Stat Membru jista’ jiddeċiedi li ma japplikax il-paragrafi 3 u 4 fir-rigward tat-tibdil fil-livell jew fl-istruttura ta’ imposti tal-ajruporti f’dawk l-ajruporti li għalihom:

               (a)

               ikun hemm proċedura obbligatorja taħt il-liġi nazzjonali li permezz tagħha l-imposti tal-ajruporti, jew il-livell massimu tagħhom, għandhom jiġu determinati jew approvati mill- awtorità ta’ superviżjoni indipendenti; jew

               (b)

               ikun hemm proċedura obbligatorja taħt il-liġi nazzjonali li permezz tagħha l- awtorità ta’ superviżjoni indipendenti teżamina, regolarment jew fuq talba mill-partijiet interessati, jekk dawn l-ajruporti humiex suġġetti għal kompetizzjoni effettiva. Meta dan ikun ġustifikat fuq il-bażi ta’ eżami bħal dan, l-Istat Membru għandu jiddeċiedi li l-imposti tal-ajruporti, jew il-livell massimu tagħhom, għandhom ikunu determinati jew approvati mill-awtorità ta’ superviżjoni indipendenti. Din id-deċiżjoni għandha tapplika għall-perjodu ta’ żmien meħtieġ fuq il-bażi tal-eżami mwettaq minn dik l-awtorità.

         Il-proċeduri, il-kondizzjonijiet u l-kriterji applikati għall-finijiet ta’ dan il-paragrafu mill-Istat Membru għandhom ikunu rilevanti, oġġettivi, non-diskriminatorji u trasparenti.
   Artikolu 7
   Trasparenza
   1.   L-Istati Membri għandhom jiżguraw li, kull darba li jsiru l-konsultazzjonijiet imsemmija fl-Artikolu 6(1), il-korp ta’ tmexxija ta’ ajruport jipprovdi lil kull utent tal-ajruport, jew lir-rappreżentanti jew assoċjazzjonijiet tal-utenti tal-ajruport b’informazzjoni dwar il-komponenti li jkunu l-bażi li fuqha jiġu ddeterminati s-sistema jew il-livell tal-imposti kollha applikati f’kull ajruport mill-korp ta’ tmexxija tal-ajruport. L-informazzjoni għandha tinkludi għall-anqas:

               (a)

               lista tal-bosta servizzi u infrastruttura provduti b’kumpens għall-imposta tal-ajruport applikata;

               (b)

               il-metodoloġija użata sabiex jiġu stabbiliti l-imposti tal-ajruport;

               (ċ)

               l-istruttura ġenerali tal-ispejjeż fir-rigward tal-faċilitajiet u s-servizzi li magħhom ikunu relatati l-imposti tal-ajruport;

               (d)

               id-dħul mill-imposti differenti u l-ispiża totali tas-servizzi li dawn ikopru;

               (e)

               kwalunkwe finanzjament mill-awtoritajiet pubbliċi tal-faċilitajiet u s-servizzi li magħhom ikunu relatati l-imposti tal-ajruport;

               (f)

               previżjonijiet tas-sitwazzjoni fl-ajruport fir-rigward tal-imposti, taż-żieda fit-traffiku u tal-investimenti proposti;

               (g)

               l-użu attwali tal-infrastruttura u t-tagħmir tal-ajruport matul perijodu speċifiku; u

               (h)

               ir-riżultat previst ta’ kwalunkwe investimenti kbar proposti f’termini tal-effetti tagħhom fuq il-kapaċità ta’ ajruport.

         2.   L-Istati Membri għandhom jiżguraw li l-utenti tal-ajruporti jippreżentaw informazzjoni lill-korp tat-tmexxija tal-ajruport qabel kull konsultazzjoni, kif previst fl-Artikolu 6(1), partikolarment dwar:

               (a)

               previżjonijiet dwar it-traffiku;

               (b)

               previżjonijiet dwar il-kompożizzjoni u l-użu maħsub tal-flotta tagħhom;

               (ċ)

               il-proġetti ta’ żvilupp tagħhom fl-ajruport konċernat; u

               (d)

               ir-rekwiżiti tagħhom fl-ajruport konċernat.

         3.   Suġġett għal-leġiżlazzjoni nazzjonali, l-informazzjoni pprovduta abbażi ta’ dan l-Artikolu għandha titqies bħala kunfidenzjali jew ekonomikament sensittiva u ttrattata f’dan is-sens. Fil-każ ta’ korpi ta’ tmexxija ta’ ajruport li jkunu kkwotati fil-borża, għandu jkun hemm konformità b’mod partikolari mar-regolamenti tal-borża.
   Artikolu 8
   Infrastruttura ġdida
   L-Istati Membri għandhom jiżguraw li l-korp ta’ tmexxija ta’ ajruport jikkonsulta mal-utenti tal-ajruport qabel ma jiġu ffinalizzati pjani għal proġetti infrastrutturali ġodda.
   Artikolu 9
   Standards ta’ kwalità
   1.   Sabiex jiġu żgurati operazzjonijiet bla xkiel u effiċjenti f’ajruport, l-Istati Membri għandhom jieħdu l-miżuri meħtieġa biex jippermettu lill-korp ta’ tmexxija ta’ ajruport u lir-rappreżentanti jew assoċjazzjonijiet tal-utenti tal-ajruport li jidħlu f’negozjati bil-ħsieb li jikkonkludu ftehim dwar il-livell ta’ servizz fir-rigward tal-kwalità tas-servizz provdut fl-ajruport. Dawn in-negozjati dwar il-kwalità tas-servizz jistgħu jseħħu bħala parti mill-konsultazzjonijiet imsemmija fl-Artikolu 6(1).
   2.   Kwalunkwe ftehim bħal dan dwar il-livell ta’ servizz għandu jiddetermina l-livell ta’ servizz li għandu jiġi pprovdut mill-korp ta’ tmexxija ta’ ajruport li jkun iqis is-sistema jew tal-livell attwali tal-imposti tal-ajruport u l-livell ta’ servizz li għalih ikunu intitolati l-utenti tal-ajruport b’kumpens għall-imposti tal-ajruport.
   Artikolu 10
   Differenzjazzjoni ta’ servizzi
   1.   L-Istati Membri għandhom jieħdu l-miżuri meħtieġa biex jippermettu lill-korp tat-tmexxija ta’ ajruport li jvarja l-kwalità u l-ambitu ta’ servizzi partikolari tal-ajruport, ta’ terminals partikolari jew ta’ partijiet partikolari mit-terminals, bil-għan li jipprovdu servizzi speċjalizzati jew terminal dedikat jew parti minn terminal dedikata. Il-livell ta’ imposti tal-ajruport jista’ jiġi differenzjat abbażi tal-kwalità u l-ambitu ta’ tali servizzi u abbażi tal-ispejjeż għalihom jew kwalunkwe ġustifikazzjoni oġġettiva u trasparenti oħra. Mingħajr preġudizzju għall-Artikolu 3, il-korpi ta’ tmexxija tal-ajruporti għandhom jibqgħu liberi li jistabbilixxu kwalunkwe imposta differenzjata bħal dawn.
   2.   L-Istati Membri għandhom jieħdu l-miżuri meħtieġa biex jippermettu lil kwalunkwe utent tal-ajruport li jkun jixtieq jagħmel użu mis-servizzi speċjalizzati jew mit-terminal dedikat jew minn parti dedikata minn terminal, li jkollu aċċess għal dawn is-servizzi u t-terminal jew għal parti minn terminal.
   Fil-każ li jkun hemm aktar utenti tal-ajruport li jixtiequ li jkollhom aċċess għas-servizzi speċjalizzati u/jew għat-terminal dedikat jew parti dedikata ta’ terminal milli jkun possibbli minħabba restrizzjonijiet ta’ kapaċità, l-aċċess għandu jkun determinat abbażi ta’ kriterji rilevanti, oġġettivi, trasparenti u non-diskriminatorji. Dawn il-kriterji jistgħu jiġu stabbiliti mill-korp ta’ tmexxija ta’ ajruport u l-Istati Membri jistgħu jeħtieġu li dawn il-kriterji jiġu approvati mill-awtorità ta’ superviżjoni indipendenti.
   Artikolu 11
   Awtorità ta’ superviżjoni indipendenti
   1.   L-Istati Membri għandhom jinnominaw jew jistabbilixxu awtorità indipendenti bħala l-awtorità ta’ superviżjoni indipendenti nazzjonali tagħhom sabiex tiżgura l-applikazzjoni korretta tal-miżuri meħuda għall-finijiet ta’ konformità ma’ din id-Direttiva u sabiex tieħu f’idejha, għall-anqas, il-kompiti assenjati taħt l-Artikolu 6. Tali awtorità tista’ tkun l-istess bħall-entità li l-Istat Membru jinkariga sabiex tiżgura l-applikazzjoni tal-miżuri regolatorji addizzjonali msemmija fl-Artikolu 1(5), inkluża l-approvazzjoni tas-sistema ta’ imposti u/jew tal-livell tal-imposti tal-ajruport, kemm-il darba din tikkonforma mar-rekwiżiti tal-paragrafu 3 ta’ dan l-Artikolu.
   2.   Konformement mal-liġi nazzjonali, din id-Direttiva m’għandhiex tipprekludi lill-awtorità ta’ superviżjoni indipendenti milli tiddelega, taħt is-superviżjoni u r-responsabbiltà sħiħa tagħha, l-implimentazzjoni ta’ din id-Direttiva lil awtoritajiet ta’ superviżjoni indipendenti oħra, sakemm dik l-implimentazzjoni ssir konformement mal-istess standards.
   3.   L-Istati Membri għandhom jiggarantixxu l-indipendenza tal-awtorità ta’ superviżjoni indipendenti billi jiżguraw li din tkun ġuridikament distinta minn u funzjonalment indipendenti minn kwalunke korp ta’ tmexxija ta’ ajruport u trasportatur bl-ajru. L-Istati Membri li jkollhom proprjetà ta’ ajruporti, ta’ korpi ta’ tmexxija tal-ajruporti jew ta’ trasportaturi bl-ajru jew li jkollhom il-kontroll ta’ korpi ta’ tmexxija tal-ajruporti jew ta’ trasportaturi bl-ajru għandhom jiżguraw li l-funzjonijiet relatati ma’ tali dritt ta’ proprjetà jew kontroll ma jingħatawx lill-awtorità ta’ superviżjoni indipendenti. L-Istati Membri għandhom jiżguraw li l-awtorità ta’ superviżjoni indipendenti teżerċita s-setgħat tagħha b’mod imparzjali u trasparenti.
   4.   L-Istati Membri għandhom jinnotifikaw lill-Kummissjoni bl-isem u l-indirizz tal-awtorità ta’ superviżjoni indipendenti, bil-kompiti u r-responsabilitajiet assenjati lilha, u bil-miżuri meħuda biex tkun żgurata l-konformità mal-paragrafu 3.
   5.   L-Istati Membri jistgħu jistabbilixxu mekkaniżmu ta’ finanzjament għall-awtorità ta’ superviżjoni indipendenti, li jista’ jinkludi l-ġbir ta’ imposta mingħand l-utenti tal-ajruporti u l-korpi ta’ tmexxija tal-ajruporti.
   6.   L-Istati Membri għandhom jiżguraw li, fir-rigward ta’ nuqqas ta’ qbil kif imsemmi fl-Artikolu 6(3), jittieħdu miżuri sabiex:

               (a)

               tiġi stabbilita proċedura għar-riżoluzzjoni ta’ nuqqas ta’ qbil bejn il-korp ta’ tmexxija ta’ ajruport u l-utenti tal-ajruport;

               (b)

               jiġu ddeterminati l-kondizzjonijiet li taħthom ikun jista’ jitressaq xi nuqqas ta’ qbil quddiem l-awtorità ta’ superviżjoni indipendenti. L-awtorità għandha, b’mod partikolari, ma tilqax ilmenti li hija tqis li ma jkunux ġustifikati kif xieraq jew ma jkunux dokumentati b’mod adegwat; u

               (ċ)

               jiġu ddeterminati l-kriterji li fuqhom jiġi vvalutat in-nuqqas ta’ qbil sabiex jiġi riżolt.

         Dawn il-proċeduri, kondizzjonijiet u kriterji għandhom ikunu non-diskriminatorji, trasparenti u oġġettivi.
   7.   Meta tkun qed tagħmel investigazzjoni dwar il-ġustifikazzjoni għall-modifika tas-sistema jew tal-livell ta’ imposti ta’ ajruport kif stabbilit fl-Artikolu 6, l-awtorità ta’ superviżjoni indipendenti għandha jkollha aċċess għall-informazzjoni meħtieġa mill-partijiet konċernati u għandha tkun meħtieġa li tikkonsulta lill-partijiet konċernati sabiex tasal għad-deċiżjoni tagħha. Mingħajr preġudizzju għall-Artikolu 6(4), hija għandha tagħti deċiżjoni finali malajr kemm jista’ jkun, u fi kwalunkwe każ fi żmien erba’ xhur minn meta l-kwistjoni tkun tressqet quddiemha. Dan il-perjodu jista’ jiġi estiż b’xahrejn f’każijiet eċċezzjonali u debitament ġustifikati. Id-deċiżjoniet tal-awtorità ta’ superviżjoni indipendenti għandhom ikollhom effett li jorbot, mingħajr preġudizzju għal reviżjoni parlamentari jew ġudizzjarja, kif ikun applikabbli fl-Istati Membri.
   8.   L-awtorità ta’ superviżjoni indipendenti għandha tippubblika rapport annwali dwar l-attivitajiet tagħha.
   Artikolu 12
   Rapport u reviżjoni
   1.   Il-Kummissjoni għandha tippreżenta rapport sal-15 ta’ Marzu 2013 lill-Parlament Ewropew u lill-Kunsill dwar l-applikazzjoni ta’ din id-Direttiva li jivvaluta l-progress imwettaq fil-kisba tal-objettivi tagħha, kif ukoll, fejn ikun il-każ, kwalunkwe proposta adatta.
   2.   L-Istati Membri u l-Kummissjoni għandhom jikkoperaw fl-applikazzjoni ta’ din id-Direttiva, partikolarment fir-rigward tal-ġbir ta’ informazzjoni għar-rapport imsemmi fil-paragrafu 1.
   Artikolu 13
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sal-15 ta’ Marzu 2011. Huma għandhom minnufih jgħarrfu lill-Kummissjoni dwar dan.
   Meta l-Istati Membri jadottaw dawk il-miżuri, dawn għandhom jinkludu referenza għal din id-Direttiva jew ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jgħarrfu lill-Kummissjoni bit-test tad-dispożizzjonijiet prinċipali tal-leġiżlazzjoni nazzjonali li huma jadottaw fil-qasam kopert minn din id-Direttiva.
   Artikolu 14
   Dħul fis-seħħ
   Din id-Direttiva għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 15
   Indirizzati
   Din id-Direttiva hija indirizzata lill-Istati Membri.

      Magħmula fi Strażburgu, 11 ta’ Marzu 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         A. VONDRA

      (1)  ĠU C 10, 15.1.2008, p. 35.

      (2)  ĠU C 305, 15.12.2007, p. 11.

      (3)  L-Opinjoni tal-Parlament Ewropew tal-15 ta’ Jannar 2008 (għadha mhix ippubblikata fil-Ġurnal Uffiċjali), il-Pożizzjoni Komuni tal-Kunsill tat-23 ta’ Ġunju 2008 (ĠU C 254 E, 7.10.2008, p. 18) u Pożizzjoni tal-Parlament Ewropew tat-23 ta’ Ottubru 2008 (għadha mhix ippubblikata fil-Ġurnal Uffiċjali). Id-Deċiżjoni tal-Kunsill tad-19 ta’ Frar 2009.

      (4)  ĠU L 341, 7.12.2006, p. 3.

      (5)  ĠU L 272, 25.10.1996, p. 36.

      (6)  ĠU L 204, 26.7.2006, p. 1.


Avviż Legali Importanti

|

31985L0572

Id-Direttiva tal-Kunsill tad-19 ta' Diċembru 1985 li tistabbilixxi l-lista tas-simulanti sabiex jintużaw għat-testijiet tal-migrazzjoni tal-kostitwenti tal-materjali u l-oġġetti plastiċi maħsuba biex jidħlu f'kuntatt ma' l-oġġetti ta' l-ikel

Official Journal L 372 , 31/12/1985 P. 0014 - 0021 Finnish special edition: Chapter 13 Volume 15 P. 0003  Spanish special edition: Chapter 13 Volume 19 P. 0041  Swedish special edition: Chapter 13 Volume 15 P. 0003  Portuguese special edition Chapter 13 Volume 19 P. 0041  CS.ES Chapter 13 Volume 008 P. 75  - 82 ET.ES Chapter 13 Volume 008 P. 75  - 82 HU.ES Chapter 13 Volume 008 P. 75  - 82 LT.ES Chapter 13 Volume 008 P. 75  - 82 LV.ES Chapter 13 Volume 008 P. 75  - 81 MT.ES Chapter 13 Volume 008 P. 75  - 82 PL.ES Chapter 13 Volume 008 P. 75  - 82 SK.ES Chapter 13 Volume 008 P. 75  - 82 SL.ES Chapter 13 Volume 008 P. 75  - 82

		Id-Direttiva tal-Kunsilltad-19 ta' Diċembru 1985li tistabbilixxi l-lista tas-simulanti sabiex jintużaw għat-testijiet tal-migrazzjoni tal-kostitwenti tal-materjali u l-oġġetti plastiċi maħsuba biex jidħlu f'kuntatt ma' l-oġġetti ta' l-ikel(85/572/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra d-Direttiva tal-Kunsill 82/711/KEE tat-18 ta' Ottubru 1982 li tistabbilixxi r-regoli bażiċi meħtieġa għat-testijiet tal-migrazzjoni tal-kostitwenti tal-materjali u l-oġġetti plastiċi maħsuba biex jidħlu f'kuntatt ma' l-oġġetti ta' ikel [1], u b'mod partikolari l-Artikolu 2(3) tagħha,Wara li kkunsidra l-proposta mill-Kummissjoni [2],Wara li kkunsidra l-opinjoni tal-Parlament Ewropew [3],Wara li kkunsidra l-oġpinjoni tal-Kumitat Ekonomiku u Soċjali [4],Billi bis-saħħa ta' l-Artikolu 2(3), flimkien ma' l-ewwel inċiż tal-Kapitolu 1(2) ta' l-Anness mad-Direttiva 82/711/KEE, is-simulanti adatti sabiex jitwettqu t-testijiet ta' migrazzjoni għandhom jiġu indikati għall-materjali u l-oġġetti plastiċi maħsuba biex jidħlu f'kuntatt ma' oġġett wieħed ta' ikel jew grupp speċifiku ta' oġġetti ta' l-ikel;Billi ma għandhiex tiġi eskluża l-possibbiltà, fejn meħtieġ, li jsir użu mill-metodi għal testijiet oħra tal-migrazzjoni għajr dawk stabbiliti f'din id-Direttiva;Billi, meta jkunu qegħdin jiġu stabbiliti s-simulanti adatti, għandha titqies b'mod partikolari l-kompożizzjoni kimika ta' l-oġġett ta' l-ikel u tal-proprjetajiet fiżiċi tiegħu;Billi, għal uħud mill-oġġetti ta' l-ikel li jkun fihom ix-xaħam, ir-riżultat miksub mit-testijiet tal-migrazzjoni bis-simulant huwa ogħla minn dak miksub mit-testijiet tal-migrazzjoni ma' l-oġġett ta' l-ikel innifsu u billi għalhekk ir-riżultat għandu jiġi kkorreġut billi jiġi applikat "fattur tat-tnaqqis" adatt għas-sitwazzjoni partikolari; billi f'ċerti każi speċifiċi, b'mod partikolari dawk tal-materjali u ta' l-oġġetti f'kuntatt ma' l-oġġetti ta' l-ikel b'sustanzi tax-xaħam fil-wiċċ, l-eżistenza tal-metodi adatti ta' l-analiżi hija essenzjali sabiex tiġi implimentata din id-Direttiva.Billi l-adattament ta' din id-Direttiva għall-progress tekniku jikkostitwixxi miżura ta' implimentazzjoni, li l-adozzjoni tagħha, sabiex il-proċedura tiġi ssimplifikata u mħaffa, għandha tkun fil-prinċipju, ir-responsabbiltà tal-Kummissjoni;Billi fil-każijiet kollha li fihom il-Kunsill jikkonferixxi fuq il-Kummissjoni l-awtorità sabiex timplimenta d-dispożizzjonijiet li għandhom x'jaqsmu mal-materjali u l-oġġetti plastiċi maħsuba li jiġu f'kuntatt ma' l-oġġetti ta' l-ikel, għandha tiġi stabbilita proċedura li tistabbilixxi kooperazzjoni mill-qrib bejn l-Istati Membri u l-Kummissjoni fil-Kumitat Permanenti ta' l-Oġġetti ta' l-Ikel, stabbilit mid-Deċiżjoni 69/414/KEE [5],ADOTTA DAN IR-REGOLAMENT:L-Artikolu 1Skond l-Artikolu 2(3) tad-Direttiva 82/711/KEE, is-simulanti li għandhom jintużaw għat-testijiet tal-migrazzjoni tal-kostitwenti tal-materjali u l-oġġetti plastiċi maħsuba biex jidħlu f'kuntatt ma' oġġett ta' l-ikel wieħed jew ma' grupp speċifiku ta' oġġetti ta' l-ikel u l-konċentrazzjoni ta' dawn is-simulanti għandhom ikunu dawk indikati fl-Anness.L-Artikolu 2Minkejja l-Artikolu 1, il-lista tas-sustanzi jew tal-materjali li l-użu tagħhom huwa awtorizzat bl-esklużjoni ta' l-oħrajn kollha tista' tistabbilixxi l-proċeduri li jittestjaw il-migrazzjoni ta' kostitwenti partikolari ta materjali plastiċi u oġġetti li jiddifferixxu minn dawk stabbiliti fl-Anness fejn dan ikun xieraq.L-Artikolu 3L-adattamenti li għandhom isiru lill-Anness ma' din id-Direttiva fid-dawl tal-progress fit-tagħrif xjentifiku u tekniku għandhom jiġu adottati skond il-proċedura stabbilita fl-Artikolu 10 tad-Direttiva 76/893/KEE [6].L-Artikolu 4L-Istati Membri għandhom jieħdu l-miżuri kollha meħtieġa sabiex jikkonformaw ma' din id-Direttiva mhux aktar tard miż-żmien li fih jieħdu l-miżuri sabiex jimplimentaw id-Direttiva 82/711/KEE.L-Artikolu 5Din id-Direttiva hija indirizzata lill-Istati Membri.Magħmula fi Brussel, fid-19 ta' Diċembru 1985.Għall-KunsillIl-PresidentM. Fischbach[1] ĠU L 297, tat-23.10.1982, p. 26.[2] ĠU C 102, ta' l-14.4.1984, p. 4.[3] ĠU C 175, tal-15.7.1985, p. 299.[4] ĠU C 25, tat-28.1.1985, p. 6.[5] ĠU L 291, tad-19.11.1969, p. 9.[6] ĠU L 340, tad-9.12.1976, p. 19.--------------------------------------------------L-ANNESSIL-LISTA TA' SIMULANTI1. Fit-tabelli li ġejjin, li huma lista mhux eżawrjenti ta' l-oġġetti ta' l-ikel, is-simultanti li għandhom jintużaw fit-testijiet tal-migrazzjoni ma' oġġett ta' l-ikel partikolari jew ma' grupp ta' oġġetti ta' l-ikel huma identifikati bl-ittri murija:Is-Simulant A:l-ilma ddistillat jew l-ilma ta' kwalità ekwivalenti;Is-Simulant B:3 % aċidu aċetiku (w/v) f'soluzzjoni milwiema;Is-Simulant Ċ:15 % etanol (v/v) f'soluzzjoni milwiema;Is-Simulant D:iż-żejt taż-żebbuġa rrettifikat [1]; jekk għal raġunijiet tekniċi, konnessi mal-metodu ta' l-analiżi huwa meħtieġ li jintużaw simulanti differenti, iż-żejt taż-żebbuġa għandu jiġi mibdul b'taħlita ta' trigliċeridi sintetiċi [2], jew b'żejt tal-ward tax-xemx [3].2. Għal kull oġġett ta' l-ikel jew grupp ta' oġġetti ta' l-ikel, is-simulant/i indikat/i bi "X" biss għandu/għandhom jintuża/w, billi għal kull simulant jintuża kampjun ġdid tal-materjali u tas-suġġett ikkonċernati. Meta ma tidher l-ebda "X", l-ebda test tal-migrazzjoni mhu meħtieġ għall-intestatura jew is-subintestatura ikkonċernati.3. Meta l-"X" tiġi segwita minn linja oblikwa u ċifra, ir-riżultat tat-testijiet tal-migrazzjoni għandu jiġi diviż bin-numru indikat. Fil-każ ta' ċerti tipi ta' oġġetti ta' l-ikel bix-xaħam din iċ-ċifra, magħrufa bħala l-"fattur tat-tnaqqis", hija użata b'mod konvenzjonali sabiex titqies il-kapaċità ikbar estrattiva tas-simultant għal dawn l-oġġetti ta' l-ikel.4. Meta l-ittra "a" tidher fil-parentesi wara l-"X", għandu jintuża biss wieħed miż-żewġ simulanti mogħtija:- jekk il-valur tal-pH ta' l-oġġett ta' l-ikel ikun ogħla minn 4,5, għandu jintuża s-simulant A,- jekk il-valur tal-pH ta' l-oġġett ta' l-ikel huwa 4,5 jew inqas, għandu jintuża s-simulant B,5. Meta oġġett ta' l-ikel huwa elenkat taħt intestatura kemm speċifika u kemm ġenerali, is-simultant/i indikat/i taħt l-intestatura speċifika biss għandu/hom jintuża/w.IT-TABELLAIn-numru tar-referenza | Id-deskrizzjoni ta' l-oġġetti ta' l-ikel | Is-simulanti li għandhom jintużaw |A | B | Ċ | D |01Ix-Xorb01.01 | Ix-xorb mhux alkoħoliku jew ix-xorb alkoħoliku b'qawwa alkoħolika ta' inqas minn 5 % vol.: | | | | || L-ilma, is-cider, il-meraq tal-frott jew tal-ħaxix ta' l-ikel ta' qawwa normali jew ikkonċentrat, il-mostu, in-nettaru tal-frott, il-luminati u l-ilma minerali, ix-xiroppi, il-bitters, l-infużjonijiet, il-kafè, it-te, iċ-ċikkulata likwida, il-birra u oħrajn | X (a) | X (a) | | |01.02 | Ix-xorb alkoħoliku ta' qawwa alkoħolika ta' 5 % jew aktar.: | | | | || Ix-xorb muri taħt l-intestatura 01.01 iżda b'qawwa alkoħolika ta' 5 % jew aktar: | | | | || L-inbejjed, l-ispirti u l-likuri | | X [4] | X [5] | |01.03 | Mixxellanji: l-etil alkoħol mhux żnaturat | | X [4] | X [5] | |02Iċ-Ċereali, il-prodotti miċ-ċereali, il-ħelu ta' l-għaġina, il-gallettini, il-kejkijiet u oġġetti oħra li jinbiegħu mill-furnara02.01 | Il-Lamti | | | | |02.02 | Iċ-Ċereali, mhux ipproċessati, minfuħa, fi flakes, (inklużi l-popcorn, il-corn flakes u oġġetti simili) | | | | |02.03 | Id-dqiq taċ-ċereali u l-qamħ mitħun oħxon | | | | |02.04 | L-imqarrun, l-ispagetti u prodotti simili | | | | |02.05 | Il-ħelu ta' l-għaġina, il-gallettini, il-kejkijiet u oġġetti oħra li jinbiegħu mill-furnara, xotti: | | | | || AB'sustanzi xaħmija fil-wiċċ | | | | X/5 || BOħrajn | | | | |02.06 | Il-Ħelu ta' l-għaġina, il-kejkijiet u oġġetti oħra li jinbiegħu mill-furnara, friski: | | | | || AB'sustanzi xaħmija fil-wiċċ | | | | X/5 || BOħrajn | X | | | |03Iċ-Ċikkulata, iz-zokkor u prodotti tagħhomIl-prodotti tad-dolċerija03.01 | Iċ-ċikkulata, il-prodotti miksija biċ-ċikkulata, is-sostituti u l-prodotti miksija bis-sostituti | | | | X/5 |03.02 | Prodotti ta' dolċerija | | | | || AFl-għamla solida: | | | | || I.B'sustanzi xaħmija fil-wiċċ | | | | X/5 || II.Oħrajn | | | | || B.Fl-għamla ta' paste: | | | | || I.B'sustanzi xaħmija fil-wiċċ | | | | X/3 || II.Umdi | X | | | |03.03 | Iz-Zokkor u l-prodotti miz-zokkor: | | | | || A.Fl-għamlasolida: | | | | || B.Għasel u prodotti simili | X | | | || Ċ.Il-ġulepp magħqud u l-ġulepp taz-zokkor | X | | | |04Il-Frott, il-ħxejjex ta' l-ikel u l-prodotti minn dawn04.01 | Il-frott sħiħ, frisk jew imkessaħ | | | | |04.02 | Il-Frott iproċessat | | | | || A.Il-Frott imnixxef jew iddeidrat, sħiħ jew fl-għamla ta' dqiq jew trab | | | | || B.Il-frott fl-għamla ta' biċċiet ħoxnin, ta' purè jew tal-paste | X (a) | X (a) | | || Ċ.Il-Priservi tal-frott (il-ġammijiet jew prodotti simili – il-frott sħiħ jew f'biċċiet ħoxnin jew fl-għamla ta' dqiq jew ta' trab, ippreservati f'medju likwidu): | | | | || I.F'medju milwiem | X (a) | X (a) | | || II.F'medju żejtni | X (a) | X (a) | | X || III.F'medju alkoħoliku (> 5 % vol.) | | X [4] | X | |04.03 | Il-ġewż (il-karawett, il-qastan, il-lewż, il-ġellewż, il-ġewż, iż-żerriegħa tal-prinjol u oħrajn): | | | | || A.Mingħajr qoxra, imnixxfin | | | | || B.Mingħar qoxra u inkaljati | | | | X/5 [6] || Ċ.Fl-għamla ta' paste jew krema | X | | | X/3 [6] |04.04 | Il-Ħaxix ta' l-ikel sħiħ, frisk jew imkessaħ | | | | |04.05 | Ħaxix ipproċessat: | | | | || A.Il-Ħaxix ta' l-ikel imnixxef jew iddeidrat sħiħ jew fl-għamla ta' dqiq jew trab | | | | || B.Il-Ħxejjex ta' l-ikel, imqattgħin, fl-għamla ta' purejiet | X (a) | X (a) | | || Ċ.Il-Ħaxix ta' l-ikel ippriservat: | | | | || I.F'medju milwiem | X (a) | X (a) | | || II.F'medju żejtni | X (a) | X (a) | | X || III.F'medju alkoħoliku (≥ 5 % vol.) | | X [4] | X | |05Ix-Xaħmijiet u ż-żjut05.01 | Ix-xaħmijiet u ż-żjut mill-annimali u mill-ħxejjex ta' l-ikel, sewwa jekk naturali u sewwa jekk ittrattati (li jinkludi l-butir tal-kawkaw, ix-xaħam, il-butir issolidifikat mill-ġdid) | | | | X |05.02 | Il-margarina, il-butir u xaħmijiet u żjut oħra magħmula mill-emulsjonijiet ta' ilma fiż-żejt | | | | X/2 |06Il-Prodotti mill-annimali u l-bajd06.01 | Il-ħut: | | | | || A.Frisk, imkessaħ, immellaħ, iffumikat | X | | | X/3 [6] || B.Fil-għamla ta' paste | X | | | X/3 [6] |06.02 | Il-krustaċji u l-molluski (inklużi l-gajdri, il-maskli, il-bebbux tal-baħar) li mhumiex protetti naturalment mill-qoxra tagħhom | X | | | |06.03 | Il-laħam ta' l-ispeċji żooloġiċi kollha (inklużi t-tjur u l-kaċċa): | | | | || A.Friski, imkessħa, immellħa, iffumikati | X | | | X/4 || B.Fl-għamla ta' paste, kremi | X | | | X/4 |06.04 | Il-Prodotti mil-laħam ipproċessat (il-perżut, is-salami, il-bejken u oħrajn) | X | | | X/4 |06.05 | Ħut u laħam preservat u parti-ppreservat | | | | || A.F'medju milwiem | X (a) | X (a) | | || B.F'medju żejtni | X (a) | X (a) | | X |06.06 | Il-bajd mhux fil-qoxra: | | | | || A.Fl-għamla ta' trab jew imnixxef | | | | || B.Oħrajn | X | | | |06.07 | L-isfra tal-bajd: | | | | || A.Likwidi | X | | | || B.Fl-għamla ta' trab jew iffriżati | | | | |06.08 | L-abjad tal-bajd imnixxef | | | | |07Il-Prodotti mill-ħalib07.01 | Il-ħalib: | | | | || A.Sħiħ | X | | | || B.Imnixxef sa ċertu punt | X | | | || Ċ.Xkumat jew xkumat parzjalment | X | | | || D.Imnixxef | | | | |07.02 | Il-Ħalib iffermentat bħal yoghourt, ix-xorrox tal-butir u prodotti bħal dawn b'assoċjazzjoni mal-frott u l-prodotti mill-frott. | | X | | |07.03 | Il-krema u l-krema qarsa | X (a) | X (a) | | |07.04 | Il-ġobnijiet: | | | | || A.Sħaħ, bil-qoxra | | | | || B.Yl-ġobnijiet ipproċessati | X (a) | X (a) | | || Ċ.L-oħrajn kollha | X (a) | X (a) | | X/3 [6] |07.05 | It-Tames: | | | | || A.Fl-għamla likwida jew viskuża | X (a) | X (a) | | || B.Fl-għamla ta' trab jew imnixxef | | | | |08Prodotti mixxellanji08.01 | Il-Ħall | | X | | |08.02 | L-ikel moqli jew fil-forn: | | | | || A.Il-Patata moqlija, il-fritturi u oġġetti bħal dawn | | | | X/5 || B.Ta' oriġini mill-annimali | | | | X/4 |08.03 | It-Tħejjijiet għas-sopop, għall-brodijiet, fl-għamla likwida, solida jew trab (l-estratti, il-konċentrati); it-tħejjijiet ta' l-ikel kompost u omoġenizzat, platti mħejjija: | | | | || A.Fl-għamla ta' trab jew imnixxfa | | | | || I.B'sustanzi xaħmija fil-wiċċ | | | | X/5 || II.Oħrajn | | | | || B.Likwidi jew paste: | | | | || I.B'sustanzi xaħmija fil-wiċċ | X (a) | X (a) | | X/3 || II.Oħrajn | X (a) | X (a) | | |08.04 | Il-ħmira u l-aġenti li jkabbru: | | | | || A.Fl-għamla ta' paste: | X (a) | X (a) | | || B.Imnixxfa | | | | |08.05 | Il-melħ | | | | |08.06 | Iz-Zlazi: | | | | || A.Mingħajr sustanzi xaħmija fil-wiċċ | X (a) | X (a) | | || B.Il-mayonnaise, iz-zlazi mnissla mill-mayonnaise, il-kremi għall-insalata u żejt ieħor f'emulsjonijiet ta' l-ilma | X (a) | X (a) | | X/3 || Ċ.Iz-Zalza li jkun fiha ż-żejt u l-ilma li jifformaw żewġ saffi distinti | X (a) | X (a) | | X |08.07 | Il-Mustarda (għajr il-mustarda fl-għamla ta' trab taħt l-intestatura 08.17) | X (a) | X (a) | | X/3 [6] |08.08 | Is-Sandwiches, il-ħobż mixwi u prodotti bħal dawn li jkun fihom kull tip ta' oġġett ta' l-ikel: | | | | || A.B'sustanzi xaħmija fil-wiċċ | | | | X/5 || B.Oħrajn | | | | |08.09 | Il-Ġelati | X | | | |08.10 | L-Ikel imnixxef: | | | | || A.B'sustanzi xaħmija fil-wiċċ | | | | X/5 || B.Oħrajn | | | | |08.11 | L-Ikel iffriżat jew iffriżat bil-qawwi | | | | |08.12 | L-Estratti kkonċentrati tal-qawwa alkoħolika ta' 5 % vol jew aktar: | | X [4] | X | |08.13 | Il-kawkaw/kokodina: | | | | || A.It-trab tal-kawkaw (il-kokodina) | | | | X/5 [6] || B.Il-paste tal-kawkaw/kokodina | | | | X/3 [6] |08.14 | Il-Kafè, inkaljat jew le, dekaffeinat jew li jinħall fl-ilma, is-sostituti tal-kafè, fl-għamla ta' granuli jew trab | | | | |08.15 | L-estratti tal-kafè likwidu | X | | | |08.16 | Il-Ħwawar aromatiċi u ħwawar oħra: Il-kamomilla, il-ħobbejża, in-nagħniegħ, it-tè, iż-żahar tal-lime u oħrajn | | | | |08.17 | L-ispices u t-taħwir ta' l-ikel fl-istat naturali: il-kannella, l-imsiemer tal-qronfol, it-trab tal-mustarda, il-bżar, il-vanilla, iż-żagħfran u oħrajn | | | | |[1] Il-karatteristiċi taż-żejt taż-żebbuġ rrettifikat[2] Il-kompożizzjoni tat-taħlita tat-trigliċeridi sintetiċiId-distribuzzjoni ta' aċidu xaħmiIs-safaL-ispectrum tipiku ta' assorbiment (ħxuna tas-saff: d = 1 ċm; referenza: l-ilma = 35 °C)Mill-inqas 10 % ta' trasmittanza tad-dawl f'310 nm (ċellola ta' 1 ċm, referenza: l-ilma = 35 °C)[3] Il-karatteristiċi taż-żejt tal-ward tax-xemx[4] Dan it-test għandu jitwettaq biss fil-każijiet fejn il-pH ikun ta' 4,5 jew anqas.[5] Dan it-test jista' jitwettaq fil-każ tal-likwidi u x-xorb ta' qawwa alkoħolika ta' aktar minn 15 % vol. b'soluzzjonijiet milwiema ta' l-etanol ta' qawwa simili.[6] Jekk jista' jintwera permezz ta' test approprjat illi ma jeżisti l-ebda "kuntatt xaħmi" mal-plastik, it-test bis-simulant D jista' ma jsirx.--------------------------------------------------


title: Id-Direttiva 94/12/KE tal-Parlament Ewropew u tal-Kunsill tat-23 ta’ Marzu 1994 marbuta ma’ miżuri li għandhom jittieħdu kontra t-tniġġis ta’ l-arja mill-gassijiet li joħorġu mill-vetturi bil-mutur u li temenda d-Direttiva 70/220/KEE

text:
Avviż Legali Importanti

|

31994L0012

Official Journal L 100 , 19/04/1994 P. 0042 - 0052 Finnish special edition: Chapter 13 Volume 26 P. 0044  Swedish special edition: Chapter 13 Volume 26 P. 0044

		Id-Direttiva 94/12/KE tal-Parlament Ewropew u tal-Kunsilltat-23 ta’ Marzu 1994marbuta ma’ miżuri li għandhom jittieħdu kontra t-tniġġis ta’ l-arja mill-gassijiet li joħorġu mill-vetturi bil-mutur u li temenda d-Direttiva 70/220/KEEIL-PARLAMENT EWROPEW U L-KUNSILL TAL-KOMUNITÀ EWROPEA,Wara li kkunsidraw t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100a ta’ dan;Wara li kkunsidraw il-proposta mill-Kummissjoni [1],Wara li kkunsidraw l-Opinjoni tal-Kumitat Ekonomiku u Soċjali [2],Filwaqt li jaġixxu in konformità mal-proċedura stabbilita fl-Artikolu 189b tat-Trattat,Billi huwa importanti li jiġu adottati miżuri fil-kuntest tas-suq intern; billi s-suq intern għandu jkollu fih żona fejn ma jkun hemm l-ebda fruntieri interni, u li fih jkun garantit il-moviment liberu tal-merkanzija, persuni, servizzi u kapital;Billi l-ewwel programm ta’ azzjoni tal-Komunità Ewropea dwar il-protezzjoni ta’ l-ambjent [3], approvat mill-Kunsill fit-22 ta’ Novembru 1973, sejjaħ għal kunsiderazzjoni ta’ l-aktar avvanzi xjentifiċi reċenti biex jiġi miġġieled it-tniġġis ta’ l-arja kkawżat minn gassijiet li joħorġu minn vetturi bil-mutur u għal direttivi li kienu adottati qabel biex jiġu emendati kif xieraq; billi il-ħames programm ta’ azzjoni, li fil-qafas ġenerali tiegħu kien approvat mill-Kunsill fir-risoluzzjoni tiegħu nhar l-1 ta’ Frar 1983 [4], jipprovdi għal sforz akbar biex jitnaqqas b’mod sostanzjali l-livell preżenti ta’ ħruġ ta’ tniġġis minn vetturi bil-mutur;Billi l-għanijiet biex jitnaqqas il-livell ta’ ħruġ ta’ tniġġis minn vetturi bil-mutur, kif ukoll it-twaqqif u t-tħaddim tas-suq intern għal vetturi ma jistax jinkiseb biżżejjed minn Stati Membri individwali, u li għalhekk ikun jista’ jinkiseb aħjar bl-approssimazzjoni tal-liġijiet tal-Istati Membri li jittrattaw il-miżuri li għandhom jittieħdu għal kontra t-tniġġis ta’ l-arja kkawżat minn vetturi bil-mutur;Billi huwa magħruf illi l-iżvilupp tat-trasport fil-Komunità wassal għal pressjoni akbar fuq l-ambjent; billi ċertu numru ta’ estimi uffiċjali taż-żieda fid-densità tat-traffiku kien inqas mill-figuri uffiċjali; billi għal din ir-raġuni għandhom jiġu stabbiliti standards ta’ kwalità aktar stretti għal vetturi kollha bil-mutur;Billi l-Kummissjoni adottat il-programm Ewropew dwar l-emissjonijiet, karburanti u teknoloġiji tal-magni (EPEFE); billi dak il-programm twaqqaf biex jiżgura li dawk il-proposti għal direttivi li jsiru fil-futur li jittrattaw il-ħruġ ta’ tniġġis isibu l-aħjar soluzzjonijiet kemm għal konsumatur kif ukoll għall-ekonomija; billi dak il-programm jifforma parti mill-kontribuzzjonijiet li jistgħu jsiru kemm minn vetturi kif ukoll mill-karburanti li jmexxuhom;Billi d-Direttiva tal-Kunsill 70/220/KEE [5], li tittratta dwar il-miżuri li għandhom jittieħdu kontra t-tniġġis ta’ l-arja kkawżat minn emissjonijiet minn vetturi bil-mutur, hija waħda mid-Direttivi separati li taqa’ taħt il-proċedura ta’ l-approvazzjoni tat-tip, stabbiliti bid-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet tal-Istati Membri li jikkonċernaw l-approvazzjoni ta’ vetturi bil-mutur u l-karrijiet tagħhom [6];Billi d-Direttiva 70/220/KEE tistabbilixxi l-valuri ta’ limitu għal ħruġ ta’ carbon monoxide u hydrocarbon mhux maħruq minn magni ta’ vetturi bħal dawn; billi dawn il-valuri ta’ limitu kienu tnaqqsu l-ewwel bid-Direttiva 74/290/KEE [7] u miżjuda, f’konformità mad-Direttiva tal-Kummissjoni 77/102/KEE [8], b’valuri ta’ limitu għal ħruġ awtorizzat ta’ nitrogen oxides; billi l-valuri ta’ limitu għal dawn it-tliet tipi ta’ tniġġis kienu mnaqqsa aktar tard bid-Direttivi tal-Kummissjoni 78/665/KEE [9], 83/351/KEE [10] u 88/76/KEE [11]; billi l-valuri ta’ limitu għal ħruġ ta’ tniġġis particulate minn magni li jaħdmu bid-diesel kienu ġew introdotti bid-Direttiva 88/436/KEE [12]; billi standards ta’ kwalità Ewropej aktar stretti għal ħruġ ta’ tniġġis fil-forma ta’ gassijiet minn vetturi bil-mutur ta’ taħt l-1400 cm3 kienu ġew introdotti bid-Direttiva 89/458/KEE [13]; billi dawn il-standards ta’ kwalità kienu ġew estiżi għat-tipi kollha ta’ vetturi tal-passiġġieri, indipendentement mill-kapaċità tal-magna tagħhom fuq il-bażi ta’ proċedura ta’ test Ewropew aktar avvanzata li tinkludi sewqan f’ambjent estra-urban u, billi l-kriterji dwar il-ħruġ ta’ evaporazzjoni u r-reżistenza ta’ komponenti tal-vettura marbuta ma’ ħruġ ta’ tniġġis, kif ukoll standards ta’ kwalità aktar stretti għal ħruġ ta’ tniġġis particulate minn vetturi bil-mutur li jaħdmu b’magna diesel kienu ġew introdotti bid-Direttiva 91/441/KEE [14]; billi karozzi tal-passiġġieri ddisinjati biex iġorru aktar minn sitt passiġġieri jew li jkollhom massa massima ta’ mhux aktar min 2500 kg, vetturi kummerċjali ħfief, u vetturi għal off-road, kienu koperti mill-iskop tad-Direttiva 70/220/KEE, li s’issa kienet ikkaratterizzata minn standards ta’ kwalità anqas stretti, u issa, bid-Direttiva 93/59/KEE, hija suġġetta għal standards ta’ kwalità stretti bħal dawk ta’ karozzi tal-passiġġieri, waqt li jiġu kkunsidrati l-kondizzjonijiet speċifiċi ta’ dawn il-vetturi;Billi x-xogħol mwettaq mill-Kummissjoni f’dan il-qasam wera li l-aħjar teknoloġija li hija disponibbli bħalissa għall-industrija tal-Komunità tista’ tkun mtejba biex karozzi tal-passiġġieri jkunu jistgħu jikkonformaw mal-limiti ta’ emissjonijiet mnaqqsa b’mod konsiderevoli; billi l-standards ta’ kwalità proposti japplikaw kemm għall-approvazzjoni ta’ tipi ta’ vetturi ġodda u għall-verifika fuq il-konformità ta’ produzzjoni, peress li l-metodu emendat dwar kif jittieħdu l-kampjuni u kif tiġi valutata l-istatistika ineħħi t-tolleranzi awtorizzati għal valuri ta’ limitu stabbiliti fl-istadji ta’ qabel tad-Direttiva 70/220/KEE;Billi, fid-dawl tat-tħassib dwar il-livell ta’ tniġġis kkawżat minn emissjonijiet minn vetturi u l-parti tagħhom fil-formazzjoni ta’ gassijiet responsabbli għall-effett tas-serra, huwa neċessarju li jitnaqqsu dawn l-emissjonijiet, b’mod partikolari l-ħruġ ta’ CO2, f’konformità mal-ftehim milħuq fil-Konvenzjoni dwar il-Bidla fil-Klima ffirmat f’Rio f’Ġunju 1992; billi l-CO2 jirriżulta direttament mill-ħruq ta’ karburanti li fihom il-karbonju; billi l-ħruġ ta’ CO2 jista’ jitnaqqas primarjament billi jitnaqqas il-konsum tal-karburant; billi dan jeħtieġ progress fit-tfassil ta’ magni u vetturi kif ukoll fil-kwalità ta’ karburant; billi dawn l-elementi kollha għandhom jiġu kkunsidrati f’proposta sussegwenti mill-Kummissjoni;Billi l-Istati Membri għandhom ikunu mħeġġa, permezz ta’ inċentiv ta’ taxxi, biex jintroduċu vetturi li jilħqu l-kriterji adotatti fuq livell ta’ Komunità; billi dawn l-inċentivi ta’ taxxa jridu jikkonformaw mad-dispożizzjonijiet tat-Trattat u jridu jilħqu ċertu kondizzjonijiet maħsuba biex jevitaw abbuż tas-suq intern; billi d-dispożizzjonijiet ta’ din id-Direttiva ma jaffettwawx id-dritt ta’ l-Istati Membri biex jinkludu ħruġ ta’ tniġġis u sustanzi oħra, li permezz tagħhom jiġu kkalkulati t-taxxi tat-toroq fuq vetturi bil-mutur;Billi l-kriterju ta’ avviż minn qabel ta’ din id-Direttiva huwa mingħajr preġudizzju għal kriterji ta’ avviż taħt disposizzjoniet oħra tal-liġi tal-Komunità, partikolarment l-Artikolu 93(3) tat-Trattat;Billi l-Kunsill għandu, sat-30 ta’ Ġunju 1996, jadotta l-kriterji għall-istadju mis-sena 2000 fuq il-bażi ta’ proposta li għandha tingħata mill-Kummissjoni sal-31 ta’ Diċembru 1994, u billi dik il-proposta għandha jkollha l-għan li tnaqqas b’mod sostanzjali l-emissjonijiet minn vetturi bil-mutur;Billi l-Kummissjoni kellha konsultazzjonijiet wesgħin mal-partijiet ikkonċernati, li laħqu l-qofol tagħhom fis-Simposju ‘Emissjonijiet minn Vetturi 2000’ tal-21 u t-22 ta’ Settembru 1992, li wera kemm il-metodu preżenti, li jiffoka fuq ħruġ ta’ exhaust, għandu jkun element wieħed fl-istadju li jmur lil hinn mill-implimentazzjoni tal-kriterji ta’ din id-Direttiva, bħala parti minn approċċ li jieħu kont ta’ diversi oqsma li jinkludi l-miżuri kollha biex jitnaqqas it-tniġġis ta’ l-arja kkawżat mit-traffiku fit-toroq; billi l-parametri kollha li ġew identifikati bħala li għandhom impatt fuq dan it-tniġġis attwalment jista’ jiġi ppreżentat biss fil-forma ta’ lista; billi l-Kummissjoni se tivvaluta l-analiżi neċessarja tal-effettività ta’ aspetti marbuta ma’ l-ambjent, it-teknoloġija u n-nefqa biex tipprovdi qabel l-aħħar ta’ Diċembru 1994 għanijiet kwantifikati għall-miżuri tal-Komunità għas-sena 2000;Billi l-għanijiet biex jitnaqqas il-livell ta’ ħruġ ta’ tniġġis minn vetturi bil-mutur jippresupponi li, meta l-Kummissjoni tagħmel il-proposti tagħha għal miżuri biex ikunu japplikaw wara s-sena 2000 u fid-dawl, fost oħrajn, ta’ preparazzjoni ta’ miżuri tekniċi kumplimentari kif hemm provdut fl-Artikolu 4, tressaq ’l quddiem, jekk hemm bżonn, valuri li biex jintlaħqu jkunu jinvolvu tnaqqis sostanzjali ieħor ta’ l-emissjonijiet,ADOTTAW DIN ID-DIRETTIVA:Artikolu 1L-Anness I tad-Direttiva 70/220/KEE huwa emendat f’konformità ma’ l-Anness ta’ din id-Direttiva.Artikolu 21. B’seħħ mill-1 ta’ Lulju 1994 jew, jekk din id-Direttiva tonqos milli tiġi ppubblikata fil-Ġurnal Uffiċjali tal-Komunità Ewropea sa mhux aktar tard mill-31 ta’ Diċembru 1993, sitt xhur wara l-pubblikazzjoni tagħha, l-Istati Membri għandhom jaċċettaw li jikkonformaw mal-kriterji tad-Direttiva 70/220/KEE, kif emendata b’din id-Direttiva, għall-għanijiet ta’ l-Artikolu 4(1) u 7 (1) tad-Direttiva 70/156/KEE.2. B’seħħ mill-1 ta’ Jannar 1996, l-Istati Membri ma jistgħux jagħtu aktar:- l-approvazzjoni tal-KE dwar it-tip skond l-Artikolu 4(1) tad-Direttiva 70/156/KEE, jew- l-approvazzjoni nazzjonali tat-tip, kemm-il darba d-dispożizzjonijiet ta’ l-Artikolu 8(2) tad-Direttiva 70/156/KEE ikunu invokati,għal tip ta’ vettura minħabba raġunijiet ta’ tniġġis ta’ l-arja kkawżat minn emissjonijiet, jekk din tkun tonqos milli tikkonforma mad-dispożizzjonijiet tad-Direttiva 70/220/KEE, kif emendata b’din id-Direttiva.3. B’seħħ mill-1 ta’ Jannar 1997, l-Istati Membri għandhom:- jikkunsidraw ċertifikati ta’ konformità biex jakkumpanjaw vetturi ġodda skond kif stabbilit fid-Direttiva 70/156/KEE bħala mhux aktar validi għal finijiet ta’ l-Artikolu 7(1) ta’ dik id-Direttiva, u- jirrifjutaw ir-reġistrazzjoni, il-bejgħ jew id-dħul fis-servizz ta’ vetturi ġodda li ma jkunux akkumpanjati b’attestat ta’ konformità skond id-Direttiva 70/156/KEE, kemm-il darba id-dispożizzjonijiet ta’ l-Artikolu 8(2) tad-Direttiva 70/156/KEE ikunu infurzati,minħabba raġunijiet ta’ tniġġis ta’ l-arja kkawżat minn emissjonijiet, jekk il-vetturi jonqsu milli jikkonformaw mad-dispożizzjonijiet tad-Direttiva 70/220/KEE, kif emendata b’din id-Direttiva.Artikolu 3L-Istati Membriu jistgħu jagħmlu dispożizzjonijiet għal inċentivi ta’ taxxa fejn jidħlu biss vetturi bil-mutur li jikkonformaw mad-Direttiva 70/220/KEE, kif emendata b’din id-Direttiva. Dawn l-inċentivi jridu jikkonformaw mad-dispożizzjonijiet tat-Trattat u, barra minn hekk, għandhom jħarsu l-kondizzjonijiet li ġejjien:- huma għandhom ikunu japplikaw għal vetturi ġodda kollha li jkunu għall-bejgħ fis-suq ta’ xi Stat Membru li jikkonformaw bil-quddiem mal-kriterji tad-Direttiva 70/220/KEE, kif emendata b’din id-Direttiva,- huma għandhom jintemmu b’effett mill-applikazzjoni mandatorja tal-valuri ta’ emissjoni stabbiliti fl-Artikolu 2(3) għal vetturi ġodda bil-magna.- għal kull tip ta’ vettura bil-magna, huma għandhom ikunu ta’ ammont inqas min-nefqa addizzjonali tas-soluzzjonijiet tekniċi li jkunu ġew introdotti biex jiżguraw konformità mal-valuri stabbiliti u ta’ l-istallazzjoni tagħhom fuq il-vettura.Il-Kummissjoni għandha tkun infurmata fi żmien tajjeb dwar kull pjan li jkollu l-ħsieb jintroduċi jew jemenda l-inċentivi tat-taxxa msemmija fl-ewwel paragrafu, biex din tkun tista’ tagħti l-kummenti tagħha.Artikolu 4Il-Kunsill, waqt li jaġixxi taħt il-kondizzjonijiet stabbiliti fit-Trattat, għandu jiddeċiedi qabel it-30 ta’ Ġunju 1996, dwar proposti għal stadju ieħor ta’ miżuri tal-Komunità li għandhom jittieħdu għal kontra t-tniġġis ta’ l-arja kkawżat minn emissjonijiet minn vetturi, li l-Kummissjoni għandha tagħti sal-31 ta’ Diċembru 1994. Il-miżuri għandhom japplikaw mis-sena 2000 ’il quddiem.F’dawn il-proposti il-Kummissjoni għandha ssegwi dan il-metodu:- il-miżuri għandhom ikunu mfassla biex jipproduċu effetti biex jilħqu l-kriterji tal-Komunità dwar il-kwalità ta’ l-arja u għanijiet oħra relatati,- għandha tingħata stima ta’ l-effettività tan-nefqa fit-teħid ta’ kull miżura; f’din l-istima globali għandha tittieħed kunsiderazzjoni sħiħa, fost oħrajn, tal-kontribuzzjonijiet li:- l-immaniġġjar tat-traffiku, per eżempju billi tferrex in-nefqiet ambjentali b’mod xieraq,- trasport pubbliku urban imtejjeb,- tekonoloġiji ġodda ta’ propulsjoni (per eżempju, trasmissjoni elettrika),- l-użu ta’ karburanti alternattivi (per eżempju biokarburanti),jkunu jistgħu jagħmlu biex itejbu l-kwalità ta’ l-arja,- il-miżuri għandhom ikunu proporzjonali u raġonevoli fid-dawl tal-għanijiet maħsuba.Il-proposti, waqt li jikkunsidraw il-metodoloġija mfissra fuq u li għandhom l-għan li jnaqqsu b’mod sostanzjali il-ħruġ ta’ tniġġis minn vetturi koperti minn din id-Direttiva, għandhom jinkludu b’mod partikolari dawn l-elementi li ġejjen:1. Titjib aktar fil-kriterji ta’ din id-Direttiva:ibbażat fuq l-istima- tal-potenzjal tal-magna tradizzjonali u t-tekonoġija magħrufa bħala post-combustion,- titjib possibbli fil-proċedura tat-test, per eżempju waqt startjar kiesaħ, fi startjar f’temperaturi baxxi u xitwin, ir-reżistenza (per eżempju, fit-testijiet ta’ konformità), ħruġ ta’ evaporazzjoni,- miżuri fuq livell ta’ approvazzjoni tat-tip li jappoġġjaw kriterji msaħħa ta’ spezzjonar u manteniment, li jinkludu, per eżempju, sistemi diagnostiċi on-board,- il-possibbilità li tiġi verifikata l-konformità tal-vetturi fiċ-ċirkulazzjoni,- il-bżonn proporzjonali għal:(i) limiti speċifiċi għal HC u NOx biex jiżdiedu ma’ valur ta’ limitu kumulattiv, u(ii) miżuri li jkopru tniġġis li s’issa għadu mhux ikkontrollat.2. Miżuri tekniċi kumplimentari fil-qafas ta’ Direttivi speċifiċi, li jinkludu:- titjib fil-kwalità ta’ karburanti sa fejn il-ħruġ ta’ sustanżi perikolużi minn vetturi (speċjalment benzene) huma kkonċernati,- tisħiħ tal-kriterji tal-programm ta’ spezzjoni u manteniment.Il-valuri ta’ limitu mnaqqsa, li għandhom ikunu mingħajr preġudizzju għad-Direttiva l-ġdida, m’għandhomx ikunu japplikaw qabel l-1 ta’ Jannar 2000 għal approvazzjonijiet ġodda tat-tip. Il-Kunsill għandu jiddeċiedi dwar il-kondizzjonijiet li jwasslu għal inċentivi tat-taxxa fuq il-bażi ta’ dawn il-valuri ta’ limitu.Artikolu 5L-Istati Membri għandhom iġibu fis-seħħ il-liġijiet, ir-regoli u d-disposizzjoniet amministrattivi neċessarji biex jikkonformaw ma’ din id-Direttiva qabel l-1 ta’ Lulju 1994 jew, jekk din id-Direttiva tonqos milli tiġi ppubblikata fil-Ġurnal Uffiċjali tal-Komunità Ewropea sal-31 ta’ Diċembru 1993, sitt xhur wara l-pubblikazzjoni tagħha. Huma għandhom jinfurmaw mill-ewwel lill-Kummissjoni dwar dan.Meta l-Istati Membri japplikaw dawn id-dispożizzjonijiet, dawn għandhom ikollhom referenza għal din id-Direttiva jew inkella jkunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir referenza bħal din għandha tkun stabbilita mill-Istati Membri.Artikolu 6Din id-Direttiva hija indirizzata lill-Istati Membri.Magħmula fi Brussel, fit-23 ta’ Marzu 2001.Għall-Parlament EwropewIl-PresidentE. KlepschGħall-KunsillIl-PresidentTH. Pangalos[1] ĠU Ċ 56, 26.2.1993, p. 34.[2] ĠU Ċ 201, 26.7.1993, p. 9.[3] ĠU Ċ 112, 20.12.1973, p. 1.[4] ĠU Ċ 138, 17.5.1993, p. 1.[5] ĠU L 76, 6.4.1970, p. 1.Direttiva kif emendata bid-Direttiva 93/59/KEE (ĠU L 186. 28.7.1993, p. 21).[6] ĠU L 42, 23.2.1970, p. 1. Direttiva kif emendata bid-Direttiva tal-Kummissjoni 93/81/KEE (ĠU Ċ 264, 23.10.1993, p. 49).[7] ĠU L 159, 15.6.1974, p. 61.[8] ĠU L 32, 3.2.1977, p. 32.[9] ĠU L 223, 14.8.1978, p. 48.[10] ĠU L 197, 20.7.1983, p. 1.[11] ĠU L 36, 9.2.1988, p. 1.[12] ĠU L 214, 6.8.1988, p. 1.[13] ĠU L 226, 3.8.1989, p. 1.[14] ĠU L 242, 30.8.1991, p. 1.--------------------------------------------------ANNESSEMENDI GĦALL-ANNESS GĦAD-DIRETTIVA 70/220/KEE KIF EMENDATA BID-DIRETTIVA 93/59/KEEANNESS I1.Is-Sezzjoni 3.1 tinqara kif ġej:"3.1. Skond l-Artikolu 3 tad-Direttiva 70/156/KEE, l-applikazzjoni għall-approvazzjoni tat-tip ta’ vettura, partikolarment fejn tidħol informazzjoni dwar emissjonijiet mit-tailpipe tagħha, emissjonijiet ta’ evaporazzjoni u r-resistenza ta’ tagħmir għal kontra t-tniġġis, għandu tingħata mill-fabbrikant tal-vettura."2.Is-Sezzjoni 4 tinqara kif ġej:"4. L-GĦOTI TA’ L-APPROVAZZJONI TAT-TIP KE4.1. Jekk il-kriterji relevanti jkunu ntlaħqu, l-approvazzjoni tal-KE dwar it-tip għandha tingħata skond l-Artikolu 4(3) tad-Direttiva 70/156/KEE.4.2. Mudell ta’ l-approvazzjoni tal-KE dwar it-tip li jrid ikun attestat jidher fl-Anness IX."3.Sezzjoni 5.3.1.4. It-titolu tal-kolonna u l-ewwel linja tat-tabella li tikkonċerna l-vetturi tal-kategorija M jinbidlu b’dan li ġej:"Kategorija tal-vettura | Massa tar-referenza RM (kg) | Valuri ta’ limitu |Massa ta’ carbon monoxide L1 (g/km) | Massa magħquda ta’ hydrocarbons u nitrogen oxides L2 (g/km) | Massa ta’ partikuli L3 (g/km) |Petrol | Diesel | Petrol | Diesel | Diesel |M | Kollha | 2,2 | 1,0 | 0,5 | 0,7 | 0,08 |+++++ TIFF +++++--------------------------------------------------Appendiċi 11. Dan l-Appendiċi jiddeskrivi l-proċedura li għandha tintuża biex tivverifika l-konfomità tal-produzzjoni għat-test tat-tip I, meta l-grad ta’ kwalità ta’ devjazzjoni tal-produzzjoni tal-fabbrikant ikun sodisfaċenti.2. B’kampjun b’qies minimu ta’ 3, il-proċedura ta’ kif jittieħdu l-kampjuni għandha titlesta biex il-probabilità ta’ lott li jgħaddi minn test b’40 % ta’ produzzjoni difettuża tkun ta’ 0,95 (ir-riskju tal-produttur = 5 %), waqt li l-probabilità ta’ lott li jkun aċċettat b’65 % tal-produzzjoni difettuża tkun ta’ 0,1 (ir-riskju tal-konsumatur = 10 %).3. Għal kull wieħed mill-tniġġis msemmija fis-Sezzjoni 5.3.1.4 ta’ l-Anness I, għandha tintuża l-proċedura li ġejja (ara l-Figura I.7).Tieħu:L = il-logaritmu naturali tal-valur ta’ limitu għat-tniġġis,xi = il-logaritmu naturali tal-kejl għall-vettura i-th tal-kampjun,s = estimu tal-grad ta’ kwalità ta’ devjazzjoni tal-produzzjoni (wara li jkun ittieħed il-logaritmu naturali tal-qisien),n = in-numru kurrenti tal-kampjun.4. Għall-kampjun aħdem l-istatistika tat-test li tikkwantifika s-somma tal-grad ta’ kwalità ta’ devjazzjoni mil-limitu u definiti hekk:∑5. Imbagħad:- jekk l-istatistika tat-test tkun akbar min-numru tad-deċiżjoni posittiva għall-qies tal-kampjun mogħti fit-Tabella (I.1.5), it-tniġġis ikun għadda,- jekk l-istatistika tat-test tkun inqas min-numru tad-deċiżjoni posittiva għall-qies tal-kampjun mogħti fit-Tabella (I.1.5), it-tniġġis ikun weħel; alternattivament, tiġi ttestjata vettura addizzjonali skond is-Sezzjoni 7.1.1.1 ta’ l-Anness I, u l-kalkolu jkun applikat mill-ġdid għall-kampjun b’qies ta’ kampjun li jkun akbar b’unità wieħed.TABELLA I.1.5Numru kumulattiv ta’ vetturi ttestjati (il-qies kurrenti tal-kampjun) | Limitu għal deċiżjoni posittiva | Limitu għal deċiżjoni negattiva |3 | 3,327 | -4,724 |4 | 3,261 | -4,790 |5 | 3,195 | -4,856 |6 | 3,129 | -4,922 |7 | 3,063 | -4,988 |8 | 2,997 | -5,054 |9 | 2,931 | -5,120 |10 | 2,865 | -5,185 |11 | 2,799 | -5,251 |12 | 2,733 | -5,317 |13 | 2,667 | -5,383 |14 | 2,601 | -5,449 |15 | 2,535 | -5,515 |16 | 2,469 | -5,581 |17 | 2,403 | -5,647 |18 | 2,337 | -5,713 |19 | 2,271 | -5,779 |20 | 2,205 | -5,845 |21 | 2,139 | -5,911 |22 | 2,073 | -5,977 |23 | 2,007 | -6,043 |24 | 1,941 | -6,109 |25 | 1,875 | -6,175 |26 | 1,809 | -6,241 |27 | 1,743 | -6,307 |28 | 1,677 | -6,373 |29 | 1,611 | -6,439 |30 | 1,545 | -6,505 |31 | 1,479 | -6,571 |32 | -2,112 | -2,112 |--------------------------------------------------Appendiċi 21. Dan l-Appendiċi jiddeskrivi l-proċedura li għandha tintuża biex tivverifika l-kriterji tal-konfomità tal-produzzjoni għat-test tat-tip I, meta l-grad ta’ kwalità ta’ devjazzjoni tal-produzzjoni tal-fabbrikant tkun jew mhux sodisfaċenti jew mhux disponibbli.2. B’kampjun b’qies minimu ta’ 3, il-proċedura ta’ kif jittieħdu l-kampjuni għandha titlesta biex il-probabilità ta’ lott li jgħaddi minn test b’40 % ta’ produzzjoni difettuża tkun ta’ 0,95 (ir-riskju tal-produttur = 5 %), waqt li l-probabilità ta’ lott li jkun aċċettat b’65 % ta’ produzzjoni difettuża tkun ta’ 0,1 (ir-riskju tal-konsumatur = 10 %).3. Il-qisien tal-tniġġis murija fis-Sezzjoni 5.3.1.4 ta’ l-Anness I huma kkunsidrati li huma mqassma b’mod normali u l-ewwel għandhom ikunu mibdula billi jittieħdu l-logaritmi naturali tagħhom. Ħalli m0 u m juru l-qisien minimi u massimi rispettivament (m0 = 3 u m = 32) u ħalli n turi n-numru tal-kampjun kurrenti.4. Jekk il-logaritmi naturali tal-qisien fis-serje jkunu x1, x2,…, xi u L ikun il-logaritmu naturali tal-valur ta’ limitu għat-tniġġis, imbagħad iddefinixxi:d= x− Ld=∑dv=∑5. It-Tabella I.2.5 turi l-valuri tan-numri tad-deċiżjoni posittiva (An) u (Bn) kontra n-numru kurrenti tal-kampjun. L-istatistika tat-test ikun il-proporzjond/vn, u dan għandu jintuża biex jistabbilixxi jekk is-serje tkunx għaddiet jew le kif ġej:Għal m0 ≤ n ≤ m:- is-serje tgħaddi jekkd/vn ≤ An- d-n/vn ≥ Bn- ħu kejl ieħor jekk An <d/vn < Bn6. Rimarki.Il-formuli li ġejjien huma bżonnjużi biex jinħadmu valuri suċċessivi ta’ l-istatistika tat-test:d=1nd+dv=1nv+d− dn = 2, 3,…; d= d; v= 0TABELLA I.2.5Kampjun ta’ qies minimu = 3Il-qies tal-kampjun n | Limitu għal deċiżjoni posittiva An | Limitu għal deċiżjoni negattiva Bn |3 | -0,80381 | 16,64743 |4 | -0,76339 | 7,68627 |5 | -0,72982 | 4,67136 |6 | -0,69962 | 3,25573 |7 | -0,67129 | 2,45431 |8 | -0,64406 | 1,94369 |9 | -0,61750 | 1,59105 |10 | -0,59135 | 1,33295 |11 | -0,56542 | 1,13566 |12 | -0,53960 | 0,97970 |13 | -0,51379 | 0,85307 |14 | -0,48791 | 0,74801 |15 | -0,46191 | 0,65928 |16 | -0,43573 | 0,58321 |17 | -0,40933 | 0,51718 |18 | -0,38266 | 0,45922 |19 | -0,35570 | 0,40788 |20 | -0,32840 | 0,36203 |21 | -0,30072 | 0,32078 |22 | -0,27263 | 0,28343 |23 | -0,24410 | 0,24943 |24 | -0,21509 | 0,21831 |25 | -0,18557 | 0,18970 |26 | -0,15550 | 0,16328 |27 | -0,12483 | 0,13880 |28 | -0,09354 | 0,11603 |29 | -0,06159 | 0,09480 |30 | -0,02892 | 0,07493 |31 | 0,00449 | 0,05629 |32 | 0,03876 | 0,03876 |--------------------------------------------------


title: Direttiva 2009/3/KE tal-Parlament Ewropew u l-Kunsill tal- 11 ta’ Marzu 2009 li temenda d-Direttiva tal-Kunsill 80/181/KEE dwar l-approssimazzjoni tal-liġijiet tal-Istati Membri dwar l-unitajiet ta' kejl (Test b’relevanza għaż-ŻEE )

text:
               7.5.2009

               MT

               Il-Ġurnal Uffiċjali tal-Unjoni Ewropea

               L 114/10

         DIRETTIVA 2009/3/KE TAL-PARLAMENT EWROPEW U L-KUNSILL
   tal-11 ta’ Marzu 2009
   li temenda d-Direttiva tal-Kunsill 80/181/KEE dwar l-approssimazzjoni tal-liġijiet tal-Istati Membri dwar l-unitajiet ta' kejl
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw t-Trattat li jistabbilixxi l-Komunità Ewropea, u b'mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Id-Direttiva 80/181/KE (3) teħtieġ lir-Renju Unit u l-Irlanda li jistabbilixxu data għat-tmiem tal-eżenzjonijiet, fejn għadhom qed jiġu applikati, fir-rigward tal-unitajiet ta' kejl magħrufa bħala “pinta” għall-ħalib fi fliexken li jistgħu jingħataw lura u birra u sidru mill-bittija, “mil” għas-sinjali tat-toroq u l-indikazzjonijiet tal-veloċità, u “troy ounce” għal transazzjonijiet fil-metalli prezzjużi. Madankollu, l-esperjenza wriet, fid-dawl tal-karattru lokali ta' dawk l-eżenzjonijiet u n-numru limitat ta' prodotti kkonċernati, iż-żamma tal-eżenzjonijiet ma tirriżultax f'ostaklu non-tariffarju għall-kummerċ u, bħala konsegwenza, m'għadx hemm il-ħtieġa li dawk l-eżenzjonijiet jintemmu.

               (2)

               Huwa kunsiljabbli li jiġi ċċarat li l-kamp ta' applikazzjoni tad-Direttiva 80/181/KE huwa konsistenti mal-objettivi msemmija fl-Artikolu 95 tat-Trattat u li m'huwiex limitat għall-ebda qasam ta' azzjoni Komunitarju speċifiku.

               (3)

               Id-Direttiva 80/181/KEE tawtorizza l-użu ta' indikazzjonijiet supplimentari flimkien mal-unitajiet legali stabbiliti fil-Kapitolu I tal-Anness ta' dik id-Direttiva sal-31 ta' Diċembru 2009. Madankollu, sabiex jiġi evitat li jinħolqu l-ostakli għal impriżi Komunitarji li jesportaw għal ċerti pajjiżi terzi li jeħtieġu li l-prodotti jiġu mmarkati f'unitajiet oħrajn li mhumiex dawk stabbiliti fil-Kapitolu I, huwa kunsiljabbli li tinżamm l-awtorizzazzjoni sabiex jintużaw indikazzjonijiet supplimentari.

               (4)

               Id-Direttiva 80/181/KEE tappoġġa l-funzjonament bla xkiel tas-suq intern permezz tal-livell ta' armonizzazzjoni ta' unitajiet ta' kejl li hija tippreskrivi. F'dan il-kuntest, huwa xieraq li l-Kummissjoni timmonitorja l-iżviluppi tas-suq fir-rigward ta' dik id-Direttiva u l-implimentazzjoni tagħha, notevolment fir-rigward tal-possibbiltà ta' ostakli għall-funzjonament tas-suq intern u armonizzazzjoni oħra meħtieġa sabiex jintegħlbu dawk l-ostakli.

               (5)

               Huwa xieraq li l-Kummissjoni tkompli ssegwi bil-qawwa, fil-kuntest tar-relazzjonijiet kummerċjali tagħha ma' pajjiżi terzi inkluż il-Kunsill Ekonomiku Transatlantiku, l-aċċettazzjoni, fis-swieq ta' pajjiżi terzi, ta' prodotti ttikettati biss b'unitajiet tas-Sistema Internazzjonali ta' Unitajiet (SI).

               (6)

               L-indikazzjonijiet supplimentari jistgħu jippermettu wkoll l-introduzzjoni gradwali u bla xkiel ta' unitajiet metriċi ġodda li jistgħu jiġu żviluppati fil-livell internazzjonali.

               (7)

               Fl-1995, il-Konferenza Ġenerali dwar l-Piżijiet u l-Kejl iddeċidiet li telimina l-klassi ta' unitajiet SI supplimentari bħala klassi separata fl-SI u tinterpreta l-unitajiet “radian” u “steradian” bħala unitajiet mingħajr dimensjoni dderivati mill-SI, li l-ismijiet u s-simboli tagħhom jistgħu, iżda mhux bilfors, jintużaw f'espressjonijiet għal unitajiet oħrajn derivati mill-SI, skond il-konvenjenza.

               (8)

               Fl-1999 il-Konferenza Ġenerali dwar l-Piżijiet u l-Kejl adottat, fil-qafas tal-SI, il-“katal”, li s-simbolu tiegħu huwa l-“kat”, bħala l-unità SI għal attività ta' kataliżi. Din l-unità SI ġdida armonizzata kienet intiża sabiex tiżgura indikazzjoni koerenti u uniformi ta' unitajiet ta' kejl fl-oqsma tal-mediċina u l-bijokimika u, sabiex bħala konsegwenza, telimina kwalunkwe riskju ta' miżinterpretazzjoni li jista' jirriżulta mill-użu ta' unitajiet li m'humiex armonizzati.

               (9)

               Fl-2007, sabiex jiġi eliminat wieħed mis-sorsi prinċipali tal-varjabbiltà osservata bejn realizzazzjonijiet differenti tal-punt triplu tal-ilma, il-Konferenza Ġenerali dwar il-Piżijiet u l-Kejl adottat nota għad-definizzjoni tal-“kelvin”. Il-“kelvin” hu definit bħala frazzjoni tat-temperatura termodinamika tal-punt triplu tal-ilma. In-nota tirriferi għall-ilma ta' kompożizzjoni isotopika speċifikata.

               (10)

               Ladarba t-tomna m'għadhiex tintuza aktar għall-finijiet ta' reġistrazzjoni tal-art fir-Renju Unit u l-Irlanda, ma hemm l-ebda ħtieġa li tingħata eżenzjoni f'dak ir-rigward.

               (11)

               Skont il-punt 34 tal-Ftehim Interistituzzjonali dwar leġislazzjoni aħjar (4), l-Istati Membri huma mħeġġa sabiex ifasslu, għalihom infushom u fl-interess tal-Komunità, it-tabelli tagħhom stess li juru, safejn hu possibbli, il-korrelazzjoni bejn din id-Direttiva u l-miżuri ta’ traspożizzjoni u sabiex jagħmluhom pubbliċi.

               (12)

               Id-Direttiva 80/181/KE għandha għalhekk tiġi emendata kif meħtieġ,

         ADOTTAW DIN ID-DIRETTIVA:
   Artikolu 1
   Emendi
   Id-Direttiva 80/181/KEE hija b'dan emendata kif ġej:

               (1)

               fl-Artikolu 1(b) għandu jiġi sostitwit b'dan li ġej:

                           “(b)

                           dawk elenkati fil-Kapitolu II tal-Anness f'dawk l-Istati Membri biss fejn kienu awtorizzati fil-21 ta' April 1973.”;

               (2)

               fl-Artikolu 2(a) għandu jiġi sostitwit b'dan li ġej:

                           “(a)

                           L-obbligi taħt l-Artikolu 1 jirrelataw mal-istrumenti użati ta' kejl, il-kejl li sar u indikazzjonijiet ta' kwantità espressi f'unitajiet tal-kejl.”;

               (3)

               fl-Artikolu 3(2) għandu jiġi sostitwit b'dan li ġej:
               “2.   L-użu ta' indikazzjonijiet supplimentari għandu jkun awtorizzat.”;

               (4)

               għandu jiddaħħal l-Artikolu li ġej:
               “Artikolu 6b
               Il-Kummissjoni għandha timmonitorja l-iżviluppi tas-suq relatati ma' din id-Direttiva u l-implimentazzjoni tagħha fir-rigward tal-funzjonament bla xkiel tas-suq intern u tal-kummerċ internazzjonali u għandha tippreżenta rapport dwar dawk l-iżviluppi, akkumpanjat minn proposti fejn ikun il-każ, lill-Parlament Ewropew u lill-Kunsill sal-31 ta' Diċembru 2019.”;

               (5)

               l-Anness għandu jiġi emendat kif ġej:

                           (a)

                           fil-Kapitolu I, il-punt 1.1, il-paragrafu intitolat “Unità tat-temperatura termodinamika” għandu jiġi sostitwit b'dan li ġej:
                           “Unità tat-temperatura termodinamika
                           Il-kelvin, unità tat-temperatura termodinamika, huwa l-frazzjoni 1/273,16 tat-temperatura termodinamika tal-punt triplu tal-ilma.
                           Din id-definizzjoni tirriferi għal ilma li għandu kompożizzjoni isotopika ddefinita minn proporzjonijiet ta' ammont ta' sustanza li ġejjin: 0.000 155 76 mole ta' 2H kull mole ta' 1H, 0.000 379 mole kull 17O kull mole ta' 16O u 0.002 005 2 mole ta' 18O kull mole ta' 16O.
                           (It-Tlettax-il CGPM (1967), riżoluzzjoni 4 u t-Tlieta u għoxrin CGPM (2007), riżoluzzjoni 10)”;

                           (b)

                           fil-Kapitolu I, il-punt 1.1.1, it-titolu għandu jiġi sostitwit b'dan li ġej:
                           “Isem speċjali jew simbolu tal-unità ta' temperatura dderivati mill-SI sabiex tkun espressa t-temperatura f'Celsius”;

                           (ċ)

                           fil-Kapitolu I, il-punt 1.2., it-titolu għandu jiġi sostitwit b'dan li ġej:“1.2.   Unitajiet derivati mis-SI”;

                           (d)

                           fil-Kapitolu I, il-punt 1.2.1 għandu jitħassar;

                           (e)

                           fil-Kapitolu I, il-punti 1.2.2 u 1.2.3 għandhom jiġu sostitwiti b'dawn li ġejjin:
                           “1.2.2.   Regola ġenerali għall-unitajiet derivati mis-SI
                           L-unitajiet imnisslin b'mod koerenti mill-unitajiet bażi SI huma mogħtijin bħala espressjonijiet alġebrajiċi fil-forma ta' prodotti ta' powers tal-unitajiet bażi SI b'fattur numeriku ugwali għal 1.
                           1.2.3.   Unitajiet SI mnisslin li għandhom ismijiet u simboli speċjali

                                       Kwantità

                                       Unità

                                       Espressjoni

                                       Isem

                                       Simbolu

                                       F'termini ta' unitajiet SI oħra

                                       F'termini ta' unitajiet SI bażi

                                       Angolu pjan

                                       radian

                                       rad

                                       m · m–1

                                       Angolu solidu

                                       steradian

                                       sr

                                       m2 · m–2

                                       Frekwenza

                                       hertz

                                       Hz

                                       s–1

                                       Forza

                                       newton

                                       N

                                       m · kg · s–2

                                       Pressjoni, stress

                                       pascal

                                       Pa

                                       N · m–2

                                       m–1 · kg · s–2

                                       Enerġija, work; kwantità ta' sħana

                                       joule

                                       J

                                       N · m

                                       m2 · kg · s–2

                                       Saħħa (5), fluss radjanti

                                       watt

                                       W

                                       J · s–1

                                       m2 · kg · s–3

                                       Kwantità ta' elettriku, karg ta' elettriku

                                       coulomb

                                       C

                                       s · A

                                       Potenzjal tal-elettriku, differenza fil-potenzjal, forza elettromotiva

                                       volt

                                       V

                                       W · A–1

                                       m2 · kg · s–3 · A–1

                                       Resistenza tal-elettriku

                                       ohm

                                       Ω

                                       V · A–1

                                       m2 · kg · s–3 · A–2

                                       Konduttività

                                       siemens

                                       S

                                       A · V–1

                                       m–2 · kg–1 · s3 · A2

                                       Kapaċitanza

                                       farad

                                       F

                                       C · V–1

                                       m–2 · kg–1 · s4 · A2

                                       Fluss manjetiku

                                       weber

                                       Wb

                                       V · s

                                       m2 · kg · s–2 · A–1

                                       Densità tal-fluss manjetiku

                                       tesla

                                       T

                                       Wb · m–2

                                       kg · s–2 · A–1

                                          Inductance

                                       henry

                                       H

                                       Wb · A–1

                                       m2 · kg · s–2 · A–2

                                       Fluss luminuż

                                       lumen

                                       lm

                                       cd · sr

                                       cd

                                       Illuminanza

                                       lux

                                       lx

                                       lm · m–2

                                       m–2 · cd

                                       Attività (ta' radionuclide)

                                       becquerel

                                       Bq

                                       s–1

                                       Doża assorbita, enerġija speċifika trasferita, kerma, indiċi tad-doża assorbita

                                       gray

                                       Gy

                                       J · kg–1

                                       m2 · s–2

                                       Doża ekwivalenti

                                       sievert

                                       Sv

                                       J · kg–1

                                       m2 · s–2

                                       Attività katalittika

                                       katal

                                       kat

                                       mol · s–1

                                 Unitajiet imnisslin mill-unitajiet SI bażi jistgħu jiġu espressi f'termini ta' unitajiet elenkati fil-Kapitolu I.
                           B'mod partikolari, l-unitajiet SI imnisslin jistgħu jiġu espressi permezz ta' ismijiet u simboli speċjali mogħtija fit-tabella ta' hawn fuq; per eżempju l-unità SI tal-viskożità dinamika tista' tiġi espressa bħala m–1 · kg · s–1 jew N · s · m–2 jew Pa · s.”;

                           (f)

                           fil-Kapitolu II, għandha titħassar il-linja, li ġejja, mit-tabella:

                                       “Reġistrazzjoni tal-art

                                       tomna

                                       1 ac = 4 047  m2

                                       ac”

                           (g)

                           fil-Kapitolu II, l-aħħar sentenza għandha tiġi sostitwita b’dan li ġej: “L-unitajiet elenkati f'dan il-Kapitolu jistgħu jiġu kkombinati ma' xulxin jew ma' dawk fil-Kapitolu I sabiex jiffurmaw unitajiet komposti.”.

         Artikolu 2
   Traspożizzjoni
   1.   L-Istati Membri għandhom jadottaw u jippubblikaw, sa mhux aktar tard mill-31 ta' Diċembru 2009, il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma' din id-Direttiva. Huma għandhom jikkomunikaw minnufih it-test ta' dawk il-miżuri lill-Kummissjoni.
   Huma għandhom japplikaw dawk il-miżuri mill-1 ta’ Jannar 2010.
   Meta l-Istati Membri jadottawhom, dawk il-miżuri għandhom jinkludu referenza għal din id-Direttiva jew tali referenza għandha takkumpanjahom meta jiġu pubblikati uffiċjalment. Il-metodi kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Dħul fis-seħħ
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Indirizzati
   Din id-Direttiva hija indirizzata lill-Istati Membri.

      Magħmula fi Strażburgu, 11 ta’ Marzu 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         A. VONDRA

      (1)  ĠU C 120, 16.5.2008, p. 14.

      (2)  Ir-Reżoluzzjoni Leġislattiva tal-Parlament Ewropew tad-29 ta' Novembru 2007 (ĠU C 297 E, 20.11.2008, p. 105), il-Pożizzjoni Konġunta tal-Kunsill tat-18 ta' Novembru 2008 (ĠU C 330 E, 30.12.2008, p. 1) u l-Pożizzjoni tal-Parlament Ewropew tas-16 ta' Diċembru 2008 (għadha mhix ippubblikata fil-Ġurnal Uffiċjali).

      (3)  ĠU L 39, 15.2.1980, p. 40.

      (4)  ĠU C 321, 31.12.2003, p. 1.

      (5)  Ismijiet speċjali għal unità ta' power; l-isem volt-ampere (simbolu ‘VA’) meta użat sabiex ifisser s-saħħa apparenti ta' kurrent tal-elettriku li jalterna, u var (simbolu ‘var’) meta huwa użat sabiex ifisser is-saħħa elettrika reattiva. Il-‘var’ mhuwiex inkluż fir-riżoluzzjonijiet tal-CPGM.